Hari ko adolah hari pertamo ambo masuak kampus untuak melakukan daftar ulang sakaliguih manjadi hari pertamo ambo sabagai mahasiswa di tanah rantau. Pas baru sampai kampus ternyato ndak tangguang rami nyo urang di lapangan tu do. Sedangkan waktu itu ambo surang se ndak bakawan. Sabana-bana ndak ado kawan samo sakali. Takuik bana rasonyo ambo surang di tangah urang nan rami tu. Raso mode anak hilang. Tapi dek berawal dari raso takuik surang tu lah akhirnyo ambo SKSD an se urang-urang nan ado disekitar ambo sahinggo ambo dapek kawan baru. Ko pelajaran bagi awak sadonyo kalau takuik pas saat sadang surang tu cari kawan, jan pasrah se manunggu urang nan datang untuak bakenalan jo awak. Ndak rusah malu. Kan awak ndak mancilok do.


Di pangajian wakatu zaman ambo masiah SD, ambo malu kareno ngaji masiah tabata bata. Sedangkan kawan-kawan nan lain alah lancar, cuman ambo nan agak lambek mampalajari nyo. Kalau alah disuruah mangaji dek ustazah, ambo malu bana. Hal itu indak mambuek ambo patah samangaik tapi nyo. Kareno hal itu ambo manjadi urang yang biso kini, malah banyak juo kini ambo caliak urang gadang nan masiah tabata bata mangaji. Padohal sebagai urang muslim awak harus lah pandai mambaco ayaik Allah dan tamasuak wajib untuak tau caro mambaconyo. Untuak itu kalian nan alun bisa mambaco al quran kini, indak ado kato talambaik barajalah.


Carito-carito tantang pambulian rasonyo indak ado abihnyo. Paliang mangarikan kalau pambulian alah malewati bateh kamanusiaan. Korban yang dibulli dalam waktu nan lamo mambuek parasaan takuik yang manghantuinyo bisa dirasoi salamo nyo hiduik. Mental, raso indak pacayo diri dan capek takuik di masyarakat mambuek payah basosialisai dan payah untuak manju ka muko karona bayang-bayang panakanan dek bully taraso taruih manaruih. Yang nan mambulli kadang indak manyadari parilakunyo dihantui dek raso berang, sakik hati atau adonyo sifek nan buruak dalam dirinyo. Yang lamah manjadi lamah dan nan bakuaso manjadi indak tau diri. Pambullian rasonyo harus di usut tuntas dari sagalo pihak nan tarlibat.


Lisa nan saat itu sadang di perjalayang untuak baliak ka rumahnyo tibo-tibo dihambek perjalananyo oleh 3 urang lelaki nan sadang parkir di tapi jalan. Awalnyo Lisa indak mangiro kalau urang tasabuik adolah panjahek karano mereka indak di tempat nan kalam. Namun sialnyo Lisa basuo jo urang tu dan tibo-tibo disuruh baranti. Lisa awalnyo indak nio baranti karano alah curiga mereka adolah urang jahek. Namun mereka menodongkan sanjato tajam takah senapon, golok, dan pisau. Mancaliak mereka menodongkan sanjato tajam ka arah Lisa, tubuh Lisa langsuang bagetar serta keringat dingin. Reaksi Lisa nan sadang ketakuikan mereka langsuang sajo mengambik motor bisa serta bawaan nan sadang Lisa sandang. Karano Lisa sadang diarahkan sanjato tajam ka lihianyo Lisa hanyo bisa diam mancaliak bawaannyo di perampok dek mereka.


Sarangan panik atau panick attack adolah muncua nyo raso takuik nan balabihan nan tajadi sacaro tibo-tibo dan bisa batahan salamo babarapo minik. Yang bisa awak waspadai adolah palpitasi atau jantuang badaguak kancang dan indak baraturan. Salanjuiknyo bakaringek, badan manggaretek, angok manjadi ciek-ciek, rasonyo sadang tacakiak, sakik dado atau dado taraso indak nyaman, mabuak dan paruik taraso indak nyaman, kapalo taraso pusiang dan nak pingsan, sansasi mati raso, takuik indak bisa mangontrol diri atau manjadi indak takandali, maraso takuik ka mati detik itu juo. Mako dari itu, jikok maraso satu atau labiah dari gajalo di ateh, labiah rancak langsuang parikso kondisi kasehatan ka dokter nan tapacayo. Salalu waspado kapado babarpo panyabab sarangan panik.


Pelanggan VIP dalam sabuah pelayanan biasonyo akan diperlakukan labiah khusus dibandingkan dengan pelanggan biaso lain. Hal iko pun dapek dikatokan adil karano walaupun pelanggan VIP iko mandapekan perlakuan nan bebeda sahinggo sagalo urusannyo taraso labiah gampang dari pelanggan biaso namun usaho nan didapekan oleh pelanggan VIP iko babeda. Satiok pelanggan nan alah dikelompokan badasarkan gadang kontribusinyo tahadok perusahaan iko mampunyoi keistimewaannyo masiang-masiang. Babaliak kapado makna dari adil manyasuaikan tahadok kebutuhan dan tampeknyo. Mako dari itu, jiko awak sabagai pelanggan biaso indak paralu maraso berang karano perlakuan khusus nan diagiahkan oleh perusahan karano dinilai dari kontribusi sajo alah jaleh babeda. Sahinggo hak istimewa pun layak didapek untuak urang nan dipentingkan oleh perusahaan.


Sabagai urang nan pernah digalak an kawan sakelas, ambo pernah maraso malu sampai indak nio mangecek samo kawan. Bukannyo indak nio bagaul atau lainnyo, karano biasonyo kawan-kawan akan mangungkik carito manyanangkan dek inyo katiko bakumpua. Maulang carito nan mambuek awak malu jo sadiah rasonyo kalau diungkik baliak mambuek berang tapi apolah dayo awak bakawan. Kasalahan-kasalahan ketek nan awak adolah salah satu hal nan mambuek carito manambah labiah lawak dan takadang jatuahnyo mancameeh.Nio rasonyo manghilang dan indak basobok kawan-kawan katiko itu. Katiko mandangaan inyo mangecek iraso malu batambah manjadi-jadi dan taingek salalu nan mano saharunyo alah payah nio dilupokan. Tapi ambo maklum pulo mungkin dulu masih ketek.


Karajian di kaja dek hewan adolah hal nan manakuikan nan indak nio awak alami. Hal iko bisa manimbuaan raso takuik nan balabiah dan bisa pulo manimbuakan trauma. Salain sacaro langsuang kajadian di kaja hewan jugo acok awak alami di mimpi. Di dalam mimpi kadang awak alah di kaja dek hewan dan awak indak bisa lari. Konon katonyo kalau di kaja dek ula di dalam mimpi itu patando ado urang nan suko ka awak tapi indak nio mangecekan nyo. Jadi kalau banyak ulanyo bararti banyak pulo nan suko ka awak. Mako darii itu indak paralu takuk lai, karano itu bukanlah patando buruak


Kok dipikia-pikia mangga lah ambo dulu sempat malu karano di galak an anak tukang becak dek kawan sakelas ambo. Padohal apo se nan nyo lakukan dek urang tuo awak tu salagi karajo nan halal dan ndak marugian urang banyak adolah hal nan mulia karano nyo rela bakorban dan bantiang tulang untuak maiduik an awak. Tapi manuruik ambo mungkin karano waktu itu ambo masik sangaik ketek. Apo bana lah pemikiran saurang anak TK katiko itu. Nyo alun bisa mancaliak sesuatu tu dengan suduik pandang nan labiah elok. Nyo hanyo bisa bamain, bagalak-galak, dan basang-sanang. Jadi ndak lo ambo bisa manyalahan pemikiran ambo nan dulu tu do.


Pacaraian nan kini sadang marak tajadi di Indonesia badampak ka generasi salanjuiknyo nan takuik untuak manikah. Angko pacaraian taruih naik di tahun 2013-2015 sakitar 15 persen. Banyak penyebab nan mambuek pacaraian iko tajadi contohnyo hubungan nan indak harmonis, pasangan nan indak batanggung jawab, ado pihak katiko nan masuak kadalam hubungan rumah tangga, atau faktor ekonomi. Dalam pernikahan nan barusia mudo yaitu kurang dari satahun alah rentan jo permasalahan nan diakibekan ekspetasi jo realitanyo. Katiko alah malewati tahun ka limo biasonyo permasalahan nan tajadi yaitu bosan. Untuak pernikahan nan usia labiah lanjuik biasonyo mamiliki permasalahan yaitu kurangnyo interaksi sahinggo permasalahan nan indak kunjung tasalasaian. Tapi baliak ka realita disisi lain yaitu pernikahan pun dapek balasuang saumua hiduik dengan kebahagian dan menyertainyo.


Inyo baharap ritual iko akan mambantunyo mampunyoi saurang putra. Salain indak mandi, Kailash indak pulo mancuci atau bahkan mamotong rambuiknyo. Sayangnyo, apo nan alah dilakukannyo ndak babuah nyato. Satalah 38 tahun manjalani ritual indak mandi, Kailash justru mamilik tujuah padusi bukan laki-laki. Namun mungkinkah tajadi? Faktanyo, usia Kalvati Devi, Istri Kailash, nan alah manginjak 60 tahun mampaketek kamungkinan untuak hamil. Kalavati alah mancubo sagalo caro untuak manyakinkan lakinyo untuak manyarah pado sumpah (indak mandi sabalum punyo anak laki-laki), tamasuak mangancam untuak indak lalok saranjang jo inyo lai. Namun, pado akhirnyo inyo adalah urang partamo nan manyarah untuak mamakso lakinyo mandi.


Tanggal 20 April 2022 patang adolah pengumuman kelulusan SNMPTN Undangan Perguruan Tinggi Negeri (PTN). Universitas Indonesia adolah salah satu PTN nan banyak diidam-idamkan dek calon mahasiswa dan marupokan salah satu PTN terancak di Indonesia. Alhamdulillaah ambo sanang bana bisa jadi salah satu peserta nan baruntuang dan lolos ditarimo pado pilihan pertamo yaitu di Fakultas Kedokteran, Universitas Indonesia. Selain itu, kawan dakek ambo si Lina ditarimo lo di jurusan Psikologi. Dalam bulan Mei bisuak kami akan maurus syarat-syarat untuak kelengkapan berkas di UI. Semoga iko manjadi awal nan rancak untuak masa depan kami dan kelak bisa buek bangga mama, papa, dan keluarga besar.


Ambo dan pacar ambo alah pacaran labiah dari 5 tahun. Awal mulo pertemuan kami waktu SMA dek sakelas salamo 3 tahun. Pas SMA kami hanyo kawan sakelas biaso dan ndak dakek satu samo lain. Alun ado ketertarikan antaro kami waktu itu. Satalah lulus SMA ambo mamiliah universitas nan samo jo pacar ambo. Dari situ lah awal tumbuah raso. Kami jadi dakek dek acok batamu dan main basamo. Tu akhirnyo kami mamiliah untuak jadian, dan ndak taraso alah 5 tahun kami pacaran. Kami pun malangkah ka janjang nan labiah serius yaitu pernikahan. Ambo salalu bermimpi untuak hiduik basamo pacar ambo salamonyo, dan kini mimpi ambo tawujuik. Baa sanang hati ambo bisa duduak basandiang jo pacar ambo sabagai anak daro dan marapulai.


Ado juo caro awak untuak bisa ikhlas dan manarimo katiko dihina fisik awak. Sajak itu masih ado juo yang mangecek an jidat ambo ko bantuak ikan lohan. Sabana nyo ambo marah bana, tapi kalau patamo urang tu ngecek ambo tahan se dulu walaupun sabananyo kesal ban. Katiko itu nan ambo lakukan patamo masih samo senyum se dulu, kaduo ambo basikap cuek dan masa bodoh se, katigo ambo tutuik kekurangan jo kalabiahan yang ambo punyo, tarakhir basikap tanang dan manarimo fisik surang. Kalau urang tu alah acok bana mode tu dan baulang-ulang barulah ambo berang bana ndak mangarati nyo salamo ko di diam-diam an.


Banyak urang yang maraso takuik dan sepi katiko barado di rumah surang. untuak mangatasinyo harus ado langkah yang bisa awak lakuan katiko surang se di rumah. Sabagian urang mungkin ado yang sanang kalu surang di rumah, tapi banyak juo yang takuik bana katiko surang. Ado banyak hal yang mambuek awak takuik surang mulai dari takuik hantu, takuik pencuri, atau hal lainnyo. Langkah yang bisa awak ambiak katiko sadang takuik di rumah surang. Patamo mangunci pintu dan jandelo rumah awak, kaduo manyalak an lampu, katigo malakuan meditasi untuak mananangkan diri, siap tu malakuan panggilan telpon atau bisa video call, dan yakin kapado diri surang kalau awak bahati-hati indak kan tajadi apo-apo.


Sabagai urang yang dulunyo acok mabuk darat, Sanin bisa dengan mudahnyo mamuntahkan apo yang alah masuak ka paruik inyo jiko melakukan pajalanan jauah manggunoan oto atau bus. Pernah waktu itu ambo melakukan perjalanan sawaktu kuliah semester awal, ambo pas lo duduak di sabalah Sanin. Salamo perjalanan ambo agak was-was kalau-kalau Sanin muntah, soalnyo ambo urangnyo agak panjajok. Batua se kironyo ambo yang ambo takuikkan, lapan sampai sapuluah jam perjalanan naiak bus inyo acok bana muntah. Sampai-sampai asoy yang nyo gunoan untuak manampuang muntah tu panuah. Badan Sanin lemas dan takadang inyo sampai binguang apo yang harus nyo muntahan, alah indak ado lai siso makanan di paruik. Ambo yang duduak di sabalahnyo dan mancaliak langsuang muntahannyo maraso sangat jajok. Paruik ambo langsuang mual dan maraso nio muntah lo tapi ambo tahan-tahan. Ditambah baun muntahnyo, deh yo sabana lengkap penderitaan. Semenjak saat itu kalau nio pai-pai liburan jo kawan kuliah, ambo indak nio duduak di sampiang Sanin.


Acara perpisahan untuak sakolah kami diamanahan jo kepala sakolah di bantuak tema nyo oleh anak-anak osis dan ambo termasuk didalamnyo. Salamo rapek kami punyo pendapek yang beda kalau ambo nio nyo jan terlalu heboh bana sampai harus mangundang artis bagai untuak nyanyi dihari perpisahan sedangkan kawan ambo ado yang mangusulkan untuak undang penyanyi untuak menghibur di hari perpisahan kami. Pandapek ambo jan lah pakai acaro mode tu bana, awak buek se lah konsep yang labiah mampaarek awak segenerasi ko contoh nyo awak libatkan anggota-anggota awak dan setiap lokal harus ado penampilan yang mereka sepakati surang, jadi urang salokal tu pasti tambeh arek di akhir-akhir maso mereka nio bapisah, awak ndak lo fokus bana mancaliak artis tu sampai lupo jo kawan disebelah awak. Akhirnyo pandapek ambo yang di danga an oleh ketua osis dan yo bana bukan main sadiah nyo waktu harus bapisah jo kawan-kawan ambo.


Penampakan yang paling acok dijumpai dek masyarakat adalah penampakan yang biaso disabuik kuntilanak. Pastilah bagi yang pernah menjumpai  apolai yang baru sekali sobok akan takajuik mancaliaknyo dek karano tampilannyo yang menyeramkan. Kuntilanak atau bahaso lainnyo Mbak Kunti adalah hantu yang dipacayo berasal dari perempuan hamil yang meningga atau wanita yang maningga dek melahirkan dan anak tasabuik alum sempat lahir, namun hal itu lum tau benar atau indak. Dalam carito rakyat Melayu, sosok kuntilanak digambarkan dalam bantuan wanita cantik dengan pungguang yang balubang. Umumnyo, kuntilanak digambarkan sabagai wanita cantik berambut panjang dan babaju panjang warna putih. Namun sebetulnyo perwujudan asli kuntilanak tagantuang dari bagaimano dahulunyo mereka maningga.


Urang nan indak bisa mamakai oto nan batutuik kareno  keceknyo bakal muntah itu sabananyo bisa diatasi. Kareno manuruik ambo, mual atau muntah itu bukan tajadi kareno awak memakai oto nan tatuik atau apo tapi kareno sabalum pai awak makan terlalu bakalabiahan dan apo nan dimakan indak terlalu sihaik. Buktinyo kawan ambo nan ambo sarankan sarapan ringan dulu sabalum pai, pas di oto inyo indak ado muntah. Padohal sabalumnyo ambo jajok bana kareno mancaliak muntahan inyo pas di oto. Pas disitulah inyo mangecek kalau sedang mabuak perjalanan kareno oto tatutuik. Sabananyo bisa jadi mode tu tapi kebanyakan memang kareno pola makan dan keadaan tubuh awak pado saaik itu.


Sabananyo ado duo caro nan bisa awak lakukan katiko dihina dek urang lain. Ado caro untuak malawan dan ado jo caro untuak manarimo se. Ambo pernah untuak patamo kali nyo fisik ambo di hino. Ado urang nan muncuang nyo buruak bana mangecek an jidat ambo ko Jenong, indak mangecek se do. Urang tu manghino kecek nyo mirip ikan lohan dan ndak ancak punyo jidat bantuak ambo. Tantulah ambo marah, barani bana inyo mancacek jidat ambo ko. Patamo ambo senyuman se, kaduo ambo balas juo mancacek inyo, katigo ambo tatap mato urang tu, siap tu biaan se lai dan indak ambo baok bana ka hati beko jadi panyakik lo.


Pengalaman nan taburuak katiko Sani alah baranjak gadang yaitu katiko inyo pai mandaki gunuang jo kawan-kawan sapamainannyo. Hari itu, Sani alah tingga surang di kosannyo karano jarak rumahnyo nan jauah dari kampusnyo.  Sani raso kalau inyo maminta izin untuak mandaki gunuang kemungkinan gadang kalau indak buliah. Sahinggo, Sani nan punyo keinginan gadang untuak mandaki pun mamutuihan untuak indak maminta izin ka urang gaeknyo. Hal iko merupakan keputusan nan sangek Sani sesalkan karano katiko mandaki tu Sani mandapati masalah yaitu tapisah jo kawan-kawannyo. Dihari itu, hari alah sanjo, Sani nan sadang tasasak untuak buang aia ketek pun mancari tampek. Namun, dek asik manjalajah mancari tampek tatuik, Sani masuak talalu jauah dari hutan sahinggo inyo tapisah jo kawannyo. Panik, sadiah, takuik adolah perasaan nan Sani rasoan saat itu. Satalah batariak untuak maimbau kawan-kawannyo akhianyo inyo dapek mandangan suaro kawannyo nan sadang mancarinyo. Taruih maikuti asal suaro akhianyo Sani dapek bakumpua baliak jo rombongannyo.


Patang ko ambo ndak bayia listrik salamo 3 bulan sahinggo listrik ambo diputuih dek petugas. Memang itu salah ambo. Ambo ndak manyangkal akan hal itu. Tapi setelah ambo lakukan pelunasan nan listrik ambo ko ndak kunjuang iduik. Ambo tau ado prosedur nan harus dijalani sahinggo listrik ko ndak bisa langsuang iduik. Tapi ko alah saminggu. Akhirnyo ambo telpon lah PLN. Ambo lapehan keluh kesal ambo ka petugas tu. Tapi malah ambo di maki-makinyo. Tantu makin ndak sanang hati ko. Manelepon PLN supayo diagiah solusi bukan untuak di berang-berangan. Kesal bana ambo saat itu. Ndak sanggup manahan emosi ambo maki-maki baliak petugas tu.


Banyak hal yang manjadi panyabab urang takuik di suntiak. Mungkin dek kareno alah tau raso sakiknyo. Biasonyo kalau yang alun pernah marasoan cuman nyo takuik bana disuntiak. Biasonyo kareno alah tabayang baa rasonyo kanai jarum, dan mancaliak urang yang kasakik an katiko disuntiak. Manuruik filda, katiko ado anak yang saharusnyo disuntiak cuman inyo takuik, awak harus manangkan inyo bukan malah mamberangan. Kareno ado se carito anak yang diberangan kareno manangih katiko disuntiak. Filda dulu alah pernah juo diberangan katiko imunisasi, bukannyo tanang malah filda tambah manjadi tangih nyo katiko ketek. Filda juo dulu takuik bana ka jarum suntiak, jadi alah tau se rasonyo.


Jajok bana ambo katiko muko ko kanai jo aia liua kawan nan sadang mangecek. Apo lai aia liaua nyo tu baun lo. Mambuek ambo sangaik ndak nyaman. Raso ka di bae se urang tu karano mangecek lah sarupo hujan turun nan manyerak an tampieh-tampieh nyo. Untuang waktu itu lai sadang di kampus. Ambo langsuang ka kamar mandi untuak mambarasiahannyo. Ambo langsang basuah jo aia sabanyak-banyaknyo. Abis tu ambo pakai se sabun untuak cuci tangan nan ado di kamar mandi tu untuak mambasuah muko nan kanai jo aia liua kawan tadi. Terakhir ambo lap muko ko jo tisu. Barulah taraso barasiah.


Seperti nan awak ketahui kalau ka mifan ndak baranang raso ado nan kurang. Jadi waktu ambo baranang di sinan, ambo sempat marasoan tanggalam sekian datiak karano badan ambo tahampeh ka kolam di saat bamain salah satu wahan saluncua nyo. Memang aia kolamnyo ndak dalam, tapi berhasil mambuek ambo payah barangok karano posisi kapalo ambo ka bawah saat tajun dari wahana tu. Ditambah lo ambo baru bana bisa baranang. Katiko dalam aia tu, spontan se mato ambo tabuka. Nan ambo caliak saat itu hanyo galambuang-galambuang aia dan kaki-kaki urang nan malayang-layang di sekitaran ambo. Tapi ambo ndak bisa manggapainyo karano badan ko taraso barek untuak malawan tekanan aia dalam kolam tu. Untuang ado adiak ambo nan manarik ambo ka ateh sahinggo ambo bisa barangok dengan lega.


Bahkan urang nan alah professional pun bisa tatap malakuan kasalahan salamo tampil di muko umum. Iyo batua, indak manutuik kamungkinan saurang pambaok acara barita nan alah bakacimpuang di dunia itu salamo batahun-tahunpun dapek malakuan kasalahan takah balibet katiko sadang live. Iko bisa sajo tajadi karano damam pangguang. Damam pangguang bisa mambuek awak indak nyaman katiko tampil sahinggo mambuek awak malakuan kasalahan. Damam pangguang bisa sajo tajadi ka sado urang dan bisa dipangaruahan den banyak faktor takah urang nan alum manguasai materi inyo hari itu, urang nan emang takuik tampil di muko umum atau jarang tampil di muko umum urang nan jarang mangecek dan lain sabagainyo.


Iko rasonyo patamo kali ambo maraso alah mangecewakan urang gaek surang. Wakatu itu ambo alah semester 10 bakuliah di salah satu kampus swasta. Karno ambo ndak lulus-lulus jo akhirnyo ambo disidang oleh urang gaek di rumah, di ruang tamu. Ama jo apa duduak badampiangan di sofa panjang sadangkan ambo duduak surang. Awal ngecek ambo caliak apak ambo mamasang muko berang, matonyo tabuka gadang, suaronyo pas ngecek agak maninggi. Satalah ambo ngecek alasan dek a ambo ndak lulus-lulus, sakatiko muko apak ambo manjadi sadiah, muko jo matonyo mamerah dan agak baraia. Suaro nan tinggi tadi kini manurun dan agak bergetar. Apak ambo manjalehan raso kecewanyo ka ambo nan ndak serius bakuliah. Ndak pernah ambo mancaliak urang gaek ambo sakecewa itu ka ambo.


Makanan kumuah iolah katiko makanan alah takanai atau tacampua suatu nan kumuah. Contoh e sajo katiko makanan jatuah kalantai, dimano makanan tu alah takanai atau tacampua co sagalo suatu nan kumuah atau indak barasiah dilantai. Makanan kumuah bisa jadi juo dek alah dimakan atau tamakan dek binatang, misalnyo sajo kuciang. katiko makanan ko alah takanai dek lidah kuciang dimano kuciang ko takadang mamakan sasuatu nan mantah sarupo mancik, bilalang, jo sabagainyo, mako makanan ko alah tamasuak ka makanan kumuah nan indak elok lai untuak dimakan, walaupun memang kuciang tamasuak binatang nan marupokan binatang paliharoan di rumah-rumah urang, tapi ndak bisa dipungkia kuciang ko ndak salalu makan makanan nan barasiah.


Lisa nan marupokan seseurang nan gemar manunjukkan harta kekayaannyo kapado kawan-kawanmu untuak maningkatkan nilainyo dihadapan mereka. Namun katiko Lisa sadang di rumah tibo-tibo saja ado urang nan mangetuk pintu sambil maneriakkan nama ayahnyo jo kencang. Karano cukuik taganggu jo suara tasabuik Lisa pun keluar dari rumahnyo dan mananyakan apo maksud urang tasabuik mangejar pintu jo keras sambil nontonnyo kan nama ayahnyo. Namun alum sempat urang tasabuik manjawab tibo-tibo kawan bisa datang ka rumahnyo karano mereka barniat untuak mamberikan kejutan kapado Lisa karano hari iko marupokan hari ulang tahunnyo. Urang nan alum sempat manjawab tadi langsung mangatakan bahwa ayahnyo mamiliki hutang nan sangek banyak sahinggo  perabotan di rumah Lisa akan disita untuak mangangsur hutang tasabuik. Mandanga itu bisa sangek malu karano kawan-kawannyo ikut mandanga apo nan dibicarokan oleh urang tadi.


Tagasak gasak antah baa alah manjadi kabiasoan urang urang kini ko. Sagalo sasuatu nan kadikarajoan indak bacaliak caliak talabiah dahulu lansuang sajo balakuan. Apolai diwakatu wakatu mepet acok kali tadasak mambuek tajadi sasuatu nan indak awak nio untuak awak alami. Ditambah pabilo ditampek umum, tadasak dasak bisa sajo mambuek awak manangguang malu. Misalkan sajo wakatu itu, Tesa jo kawannyo nio manonton di bioskop dek sabanta lai film nio tayang Tesa tagasak gasak nio ka kamar mandi buang aia, dek indak nio katinggalan film akhianyo indak baparatian sakaliliang, sumbarang masuak sajo tanpa mamaratian rambu-rambu, sakiroe kamar mandi nan bamasuakan iolah kamar mandi laki-laki. Akhianyo hanyo dapek manyasa ditambah mangguang malu.


Mancaliak urang yang awak sayang sakaraik tantulah mambuek awak maraso takuik. Banyak pikiran-pikiran yang bakacamuak didalam hati, apolai takuik kalau urang yang awak sayang maningga an awak untuak salamonyo. Ambo takuik katiko harus mancaliak nenek ambo sakaraik, rasonyo indak nio ado didakek situ dan indak nio mancaliak. Tapi yang ado dirumah sakik pado saaik itu ambo surang, keluargo nan lain masiah dalam pajalanan. Manuruik caramah ustad yang ambo pernah danga, kalau urang yang sakaraik indak buliah ditinggaan surang supayo indak diganggu jo setan. Kareno setan juo bisa mangganggu urang sakaraik untuak indak maucap namo Allah dan hal lainnyo. Ambo dengan raso takuik pun mangawani nenek.


Hilda kini sadang barado di sakolah, pas bana 2 hari nan lalu inyo baru siap marayoan ulang tahun jo urang rumah nyo se. Tibo sampai ka lokal, takajuik bana inyo mancaliak ado kado di dalam laci mejanyo. Pas hilda baco tanyato kado tu dari sahabat nyo. Padohal sahabatnyo ko abih dari berang-berang samalam ka inyo. Ondeh baru mangarati inyo, pasti sahabatnyo ko bamain-main se untuak mangarajoan inyo. Hilda mancari sahabatnyo ko, indak jauah dari inyo tagak tanyato sahabatnyo ko alah sajak tadi galak-galak mancaliak hilda. Untuang kawan kalau indak alah berang baliak nyo ka sahabatnyo ko pas malam tadi di telpon.


Apo itu autophobia? Autophobia adolah raso takuik surang atau kesepian. Katiko sadang surang, bahkan maski barado di tampek nan alah sangek familiar bantuak rumah, urang nan mangalami kondisi ko masih akan maraso cameh. Pandarito autophobia salalu maraso inyo mambutuahkan urang lain untuak taruih basamonyo, bia inyo bisa aman. Bahkan, sakalipun urang nan mangalami kondisi ko sadar bahwa inyo sabananyo dalam kadaan aman, inyo akan maraso takuik pado pancuri atau parampok, urang asiang, indak maraso dicintoi, indak diinginkan, panyakik nan mambahayokan nyawanyo dan suaro nan indak jaleh asal usulnyo. Sabananyo kondisi apopun nan tagolong dalam fobia adolah kondisi mambutuahkan pananganan. Pasalnyo, jikok indak capek mandapek an pananganan nan tapek, parasaan takuik ko dapek mamburuak.


Pukul 08.00 malam Andi barsamo kawan-kawannyo nongkrong di salah ciek cafe nan biasa mereka tampeki untuak barkumpul. Saat itu suasana cukup ramai karano banyak urang nan singgah untuak mambali produk di cafe tasabuik. Andi dan gengnyo barcerita banyak hal termasuk kejadian lucu nan pernah mereka alami. Namun katiko ado cerita nan sangek lucu sahinggo mambuek Andi galak terbahak-bahak mambuek inyo kentut tanpa disadarinyo. Mandanga Andi nan galak sambil kentut itu mambuek kawan-kawannyo kambali galak bahkan labiah keras dari sabalumnyo. Mandanga itu Andi langsung manyembunyikan wajahnyo jo buku manu nan ado di meja. Andi sangek malu karano banyak urang nan mancaliak. Andi pun maminta kapado kawan-kawannyo untuak barhenti galak karano inyo sangek malu saat ini.


Saat barjalan ka toilet Lisa nan sadang maraso malu karano banyak urang nan mandanga suaro kentutnyo tibo-tibo haruih manohan rasa malu nan labiah lagi. Hal itu dikaranokan Lisa nan bargegas untuak pai ka toilet indak mamperhatikan apakah toilet nan inyo masuki khusus perempuan atau laki-laki. Sahinggo inyo hanyo masuk ka dalam toilet terdekat dan alhasil katiko inyo masuk ka toilet tibo-tibo ado laki-laki nan sadang bardiri manunggu urang lain. Mancaliak itu Lisa dan laki-laki tasabuik samo-samo terkejut karano Lisa nan alah salah masuk toilet. Manyadari bahwa  Lisa alah salah masuk toilet inyo langsung  manutuiki matonyo dan keluar jo capek. Katiko alah di luar bisa langsung mancari toilet perempuan nan barado di sebelahnyo dan mangunci  toilet tasabuik.


Sepupu ambo kapatang ko baru kanai begal. Caritonyo tu bamulo di malam hari wakatu nyo pulang malam karano buek tugas kuliah di salah satu rumah kawannyo. Saroman malam-malam biasonyo adiak ambo ko pulang lewat gang mancik nan biasonyo aman-aman se. Namonyo malang ndak bisa di indakan. Tibo-tibo datang honda mamancuang sahinggo mambuek honda adiak ambo ko ma rem sacaro mandadak. Tanpa aba-aba urang nan baduo diateh honda nan mamancuang adiak mabo salah satunyo turun dari honda dan langsuang manodongan sanjato nyo dan mancabuik kunci honda adiak ambo nan masih tagantuang. Dek urang ko baduo dan abih mamacik sanjato akhirnyo adiak ambo manyarahan honda nyo tu dengan panuah katakuik an ka urang begal tu.


Paruik lapa, tibo-tibo hujan turun katiko manjalang magrib. Waktu itu nio kalua mambali makanan untuak makan malam karano lupo mambali pas siang. Hari magrib manjalang malam jalan di dakek kosan agak langang karano urang sadang basiap istirahat ataupun basiap untuak sambahyang ditambang hujan nan banyak urang mamiliah untuak di dalam ruangan. Katiko bajalan sahabis mambali makanan di warteg tadakek raso-raso ado mambuntuti dari balakang mamaki jas hujan, topi sarato masker jadi mukonyo indak nampak, alah agak jauah masih taso dibuntuti. Karano urang nan langang kabatulan waktu itu waktu libur jadi ado jarang mahasiswa dakek kampus. Saking takuiknyo akhirnyo baranti di tampek makan dan makan ditampek. Masalahnyo hujan indak baranti dan harus malewati gang labiah elok tunggu hujan baranti dan tunggu urang tu bana-bana pai.


Hari ko Sarah ndak sabar manunggu pengumuman kelulusan masuak Universitas. Apo nan inyo rasoan kini sadang campua aduk, urang nan mancaliak Sarah kini pasti tau baa ekspresi inyo. Bisa digambarkan bantuak Sarah pada hari ko, inyo tagang bana dek karena manunggu pengumuman tu, rauik wajah inyo kini bantuak sadang cameh, kakinyo dari tadi bagoyang-goyang se, kaduo tangannyo bertaut untuak manguatkan inyo. Akhirnyo setelah tagang manunggu pengumuman, kalua juo siang ko hasilnyo perasaan Sarah barubah lai. Untuangnyo Sarah lulus masuak kampus pilihannyo, inyo sanang bana mancaliak hasil pengumuman tu kini. Raso tagang dan cameh inyo salamo manunggu pengumuman tu terbayarkan oleh hasil nan inyo dapek.


Kevin Lilliana adolah ratu kecantikan asal Indonesia nan dulunyo saorang model. Waktu nyo ikuik ajang kecantikan Putri Indonesia nyo berhasil manjadi Runner-Up 1 (Juara 2) mawakili Provinsi Jawa Barat, sahinggo nyo dinobatkan sabagai Putri Lingkungan tahun 2017. Oleh karano tu, nyo mewakili Indonesia di ajang Miss Grand International nan wakatu tu diadokan di Japang tanggal 14 November 2017. Di ajang ko, Kevin Liliana mambuek saluruah masyarakaik Indonesia sanang dan berbangga karano nyo berhasil maraiah juara 1 sahinggo dinobatkan sabagai Miss Grand International 2017 manggantian Kylie Verzosa, Miss International 2016 dari Filipina. Selain itu nyo berhasil lo menjadi peserta dengan busana terbaik.


Jaan mancari kabahagiaan hanyo dari mancaliak kabahagian urang lain. Cubolah mancari kabahagian dari diri surang nan langsuang di raso indak bisa dibandiangkan jo urang lain. Mamulai nyo dari mancari hobi atau ikuik dalam suatu acara komunitas. Indak hanyo itu, kalau emang indak bisa bagaul dengan mudah jo urang lain, bisa mamulai dari kagiatan di rumah nan ka tuju. Dukungan dari urang nan tadakek sabana nyo bisa manjadi pamicu untuak bisa manamuan yang namonyo kabahagiaan. Hal-hal ketek nan bisa dilakuan kayak suko manonton drama korea dan bisa mauleh nyo lewat komunitas dan manambah pangatahuan bahasa, atau bisa mulai dari nan suka masak, balajar mambuek masakan baru tiok hari. Kabahagiaan bisa dicaliak dari suduik manopun.


Lahianyo cucu adolah kejadian nan sangaik spesial untuak keluarga. Setelah manunggu lamo, akhirnyo ado saat untuak marayoan kehadiran anggota keluarga baru, apolai jikok itu adolah cucu partamo. Cucu adolah harapan baru bagi keluarga, dan pasti akan manjadi sumber kabahagiaan nan inda tahinggo untuak kaduo urang tuo dan kakek neneknyo. Cucu akan mambaok kacariaan dan kahangaikaan ka dalam keluarga, dan pasti akan manjadi kawan untuak sadoalah anggota keluarga. Kelahiran cucu manjadi kesempatan pulo bagi urang tuo untuak baraja mangenai kasiah sayang. Kelahiran cucu adolah momen nan indah, semoga cucu nan baru lahia bisa manjadi anggota keluarga nan sehat, cerdas dan bahagia taruih.


katiko melakuan kesalahan banyak urang nan maraso bagitu canggung untuak maminta maaf karano Gengsi untuak mangakui kesalahan. Padahal jo mangakui kesalahan nan telah dibuek dan indak mamberikan alasan nan barputar-putar sahinggo manutupi kesalahan nan telah tajadi itu marupokan tindakan nan benar. Mangakui kesalahan  nan telah diperbuek agar dapek mamperoleh  kata maaf adolah tindakan nan haruih seharuihnyo dilakuan. Kesalahan nan dilakuan tanpa sengaja dan cepat mangakui kesalahan tasabuik  marupokan tindakan nan tapuji. Selain untuak manghilangkan rasa barsalah dalam diri juga untuak manimbulkan rasa tanggung jawab tahadok apo nan telah dibuek. Maka dari itu jangan tutupi kesalahanmu dan Akuilah secepatnyo.Selain itu jangan lupa untuak diminta maaf atas perbuekan telah dilakuan


Bu Retno mangalami trauma nan sangaik mandalam. Trauma tersebut dialaminyo karano raso takuik nan mandalam nan inyo rasokan. Katakutan dan trauma iko muncul karano Bu Retno acok mandapekkan palakuan kasa dari suaminyo. Bu Retno lah 10 tahun manikah dan salamo 10 tahun itu juo Bu Retno acok mandapekkan palakuan kasa dari suaminyo. Palakuan kasa dari suaminyo itu mambuek Bu Retno harus mangalami trauma kronis. Bu Retno sangaik sensitif dengan parlakuan kasa karano kajadian KDRT itu. Bu Retno akan maraso katakutan katiko ado urang nan basuaro agak kareh di dakeknyo. Hal iko disababkan karano suaminyo acok mahariaknyo jiko inyo malakukan kasalahan.


Hari rabu kapatang ambo ingek bana ado kawan di sakolah yang mancaritoan hal-hal  babauk mistis. Pas ambo pulang ka rumah, masih jo tabayang saketek² jadi ambo maraso takuik se. Apolai kecek kawan ambo ko biasonyo hantu tu barado di tampek toliet dakek sakolah. Kawan ambo ko inyo, bisa mancaliak hantu memang dari ketek. Tibonyo pas ambo sadang dirumah, tacaliak dek ambo sakileh di sabaliak lemari pakaian. Takuik bana ambo ka hantu, kareno memang indak tabiaso se. Alah manjadi hal nan biaso se kini, walaupun katakuik an tu masih taraso tapi ambo mancubo untuak manangka dan mailak an raso takuik supayo barani saketek demi saketek.


Senin di Minggu terakhir April tahun 2020 adolah hari yang mungkin indak akan dilupoan dek Anisa. Ibu 2 anak ko sangaik babahagia mandanga anak suluangnyo lulus ujian nasional SMA. Adolah Farhan, lulus dengan nilai sangaik mamuehkan di sekolahnyo. Mandapekkan ranking pertamo sa angkatan di sakolah, Anisa sabagai ibu dari Farhan pun dipanggia ka acara panyarahan penghargaan di sakolah. Sapulangnyo dari acara penyerahan penghargaan, Farhan diajak dek ibunyo untuak makan ka pizza hut sabagai bantuak raso syukur dan ungkapan perasaan sanang satalah salasai ujian dan mandapaikan hasil nan luar biasa. Indak hanyo Farhan dan kaluarga, kawan-kawan Farhan pun rami nan maagiah salamaik ka Farhan dek pancapaian Farhan nan sangaik mangagumkan. diantaro sadoalah urang, indak diragukan kalau Farhan adalah urang nan paliang bahagia pado hari itu.


Raso nio ambo garumeh muko kawan ambo nan suko berang-berang tanpa sebab. Keceknyo inyo se nan punyo masalah. Antah gadang lo masalah urang dari pado masalahnyo. Nan labiah buek galigaman adolah katiko nyo berang urang harus mangarati tapi katiko awak berangan baliak malah nyo ndak tarimo. Manuruik ambo, urang-urang mode ko harus diagiah tau kalau nan nyo lakukan tu tamasuak salah satu sifat egois. Kalau ndak nyo akan taruih mode itu. Ndak akan pernah barubah karano maraso itu alah jadi bagian dari dirinyo nan harus dipahami dek sado urang nan barado di lingkungannyo. Sedangkan awak ndak tau apokah lingkungan awak tu akan manarimo apo ndak.


Waktu itu salah satu mato kuliah ado tugas kalompok dan harus malakukan presentasi di muko kelas. Kebetulan waktu itu adolah kelas gadang nan mano 3 jurusan dalam satu kelas. Awalnyo bukan ambo nan harus mampresentasikan tapi karano kawan ambo sakik tapaso ambo nan manggantikan untuak presntasi di muko kelas. Satu ruangan kelas gadang dan ambo harus presentasi mau indak mau. Di awal presentasi masih aman karano materi presentasi pun alah ado di lua kapalo, tapi katiko di pertengahan presentasi ado satu kato bahaso Indoensia nan ambo sabuik an manggunoan logat Sijunjuang sakatiko kelas tu tagalak ka ambo karano bunyinyo nan unik. Sakatiko ambo langsuang grogi dan malanjuk an dengan tempo nan capek dek sakiang malunyo.


Bahkan urang nan alah professional pun bisa tatap malakuan kasalahan salamo tampil di muko umum. Iyo batua, indak manutuik kamungkinan saurang pambaok acara barita nan alah bakacimpuang di dunia itu salamo batahun-tahunpun dapek malakuan kasalahan takah balibet katiko sadang live. Iko bisa sajo tajadi karano damam pangguang. Damam pangguang bisa mambuek awak indak nyaman katiko tampil sahinggo mambuek awak malakuan kasalahan. Damam pangguang bisa sajo tajadi ka sado urang dan bisa dipangaruahan den banyak faktor takah urang nan alum manguasai materi inyo hari itu, urang nan emang takuik tampil di muko umum atau jarang tampil di muko umum urang nan jarang mangecek dan lain sabagainyo. Untuak itu awak bisa malakuan banyak parsiapan sabalum tampil untuak mancagah damam pangguang.


Mampunyoi emosi nan payah dikontrol katiko berang akan marugian diri surang dan urang lain. Apolai emosi nan malampiaskan dengan caro kekerasan. Urang nan biasonyo lapeh tangan katiko emosi biasonyo cendaruang labiah emosian dan sensitive. Manuruik psikologi, urang nan biasonyo malampiaskan emosinyo jo kekerasan ka urang lain labiah maraso capek khawatir samo masalah-masalah ketek dan badampak ka kesehatan badan. Urang mudah emosian mako labiah gampang takanai panyakik jantuang, hati dan sabagainyo. Mancaliak dampak nan banyak dari perbuatan untuak malampiaskan emosi dengan kekerasan. Mako dari itu, janlah sampai awak gampang lapeh tangan dan hendaklah baraja untuak mangandalian diri agar dapek manjago kesehatan.


Jennie nan kini sadang dikampuangnyo alah basiap-siap untuak baliak ka kota tampek inyo karajo. Kali iko, Jennie mamakai pesawat agar dapek tibo labiah capek dan dapek manghemat waktu perjalanan. Jennie mangiro waktu nan inyo gunoan untuak diperjalanan akan mamakan waktu sakitar 45 minik. Hal iko dikaranokan jarak bandara jo rumah Jennie nan indak jauh. Salain itu, kota tampej Jennie tingga kini bukanlah kota nan biaso ado kemacetan jadi estimasi waktu 45 minik adolah waktu talamo untuak sampai kalau mambaok onda dengan kecepatan nan santai. Tapi indak disangko karano ado panutupan jalan sahinggo haruih manampuah jalan lain untuak ka bandara Jennie haruih maabihan labiah banyak waktunyo. Jadwal barangkek alat transportasi yang mampunyoi panjang dan lueh dan dapek manampuang banyak urang iko haruih talewat dek Jennie.


Kalian pernah ndak sangajo tapi indak disadari alah manyakiti kuciang yang manghampiri katiko kalian sadang makan. Kalau ambo dulu pernah manandang kuciang dengan kuek bana, kareno kuciang tu mandakek pas ambo sadang makan. Pas ambo tendang inyo jo manapuak badannyo, tacaliak bana kuciang tu takuik jo sadiah. Bantuak kuciang itu kumuah, kuruih, warnonyo putiah hitam, matonyo tatutuik sabalah. Pas ambo mancaliak kasakiak an kucing tu, ambo sabana maraso basalah dan badoso. Padohal indak ado salahnyo maagiah saketek, ambo pas itu takuik bana kanai duso kareno kuciang kan tamasuak hewan ciptaan Allah SWT. Siap tu ambo agiah se makanan yang alah basiso.


Sasuatu parbuatan nan ambo raso kurang taratik adolah mambuang ludah di jalan katiko urang-urang rami disakitarnyo. Mambuang ludah sambarangan adoah etika nan buruak dan kurang bamoral. Apokagi kalau mambuang ludah atau dahak. Iko biasnyo sobok samo urang-urang nan marokok. Sakiang indak sadarnyo inyo maludah kadang pabuatan bantuak itu adolah kabiasaan nan lazim deknyo. Mambuang ludah abis itu kanai saketek ka awal, itu samo jo sabuah panghinaan nan gadang sarato jijik, karano ludah urang kanai ka awak. Tapi, nan anehnyo urang nan maludah indak ado nan mangecek an, na n emang biasanyo urang nan gadang dan tuo yang malakukannyo. Maludah tantu ado pulo etika dan aturan nan diikuik di dalam bamasyarakat.


Di sakolah Veri kini sadang musim mainan gasiang-gasiang nan kalau di mainan akan muncul lampu nan bawarna warni jo ba kelap kelip. Dikaranokan veri indak punyo gasiang, jadi satiok kawan-kawan main veri hanyo bisa mancaliakan sajo. Veri sagan pulo untuak maminjam punyo kawannyo. Sabananyo veri bisa mamintak ka ibu, pitih untuak mambali gasiang, tapi veri dari dulu alah di ajaan kalau nio mambali sasuatu harus bausaho. Dari tiok siso pitih balanjo harian veri sisiahkan untuak mambali gasiang. Sasudah saminggu manabuang, pitih veri takumpua 30.000. Jumlah yang cukuik untuak mambali gasiang. Sapulang sakolah di hari Jumat veri bahagia dan indak saba untuak pai ka kadai tampek panjua mainan untuak mambali gasiang nan alah lamo diinginkan veri.


Satiok urang nan manjalani hubungan pasti ado jo ego masiang-masiang. Ambo pun pernah juo mangacewakan pacar ambo dengan berang ka inyo dan malukai parasaan inyo dengan muluik jahek ambo. Buek kalian nan nio baelok an setelah mengecewakan pasangan nan bahargo cubolah langkah nan ambo pakai. Patamo awak tau apo nan mambuek kawan awak kesal, kaduo tenangkan dulu diri awak sabalum maminta maaf, katigo pastikan kalau kalian yoban maminta maaf dengan apo yang alah tajadi, tarakhir hargai parasaanyo dengan madangaan apo nan inyo nio kecek an dan cubolah untuak minta maaf ka pasangan awak. Mangacewakan urang nan awak sukoi ataupun urang nan baharga bagi awak adolah kesalahan yang salah jiko awak padiahan se.


Ado babarpo kondisi nan mungkin tajadi jiko sanak indak capek mancari bantuan atau patolongan medis untuak mangatasi kondisi ko. Diantaronyo, mangalami fobia tatantu, bantuak takuik pai atau takuik naiak kandaraan. Malakukan kontrol kasehartan taruih manaruih, karano mampunyoi kakhawatiran mangalami panyakik-panyakik tatantu. Mailakkan situasi atau kondisi sosial dan mamiliah untuak manyandiri. Mampunyoi masalah baik di sakolah ataupun di tampek karajo. Mangalami depresi, gangguan kacamehan dan babagai masalah kasehatan mental lainnyo. Malakuan pancuboan bunuah diri. Mangonsumsi alkohol dan ubek-ubek an talarangnan dapek mambahayokan nyawo sacaro balabiahan. Dan nan tarakhir mangalami masalah piti. Jiko pernah atau baru-baru ko tajadi kondisi nan gejala-gejalanyo sagarakan parikso ka dokter.


Setelah manunggu salamo 9 bulan akhirnyo lahia juo anak kaduo kami ka dunia dengan kondisi sehat. Tarimo kasih kapado kawan-kawan nan salamo ko mandoakan kami sahinggo persalinan bajalan lancar. Suatu hal nan tak ternilai dianugerahi anak-anak nan lucu-lucu nan alun tantu sado urang bisa diagiah kepercayaan dek Allah. Katiko malahian anak kaduo manuruik ambo labiah dipermudah dek Allah. Dari pembukaan 1 sampa pembukaan 10 prosesnyo ndak salamo waktu ambo malahian anak pertamo. Ternyato batuah kecek urang kalau malahian anak kaduo dan sataruihnyo memang akan labiah gampang dan ndak sasulik malahian anak pertamo. Mungkin karano alah labiah pangalaman dari sabalumnyo jadi  taraso labiah dilancarkan.


Waktu sapulang batamu dari rumah tante ambo dan pas alah sampai dalam oto, ado baun-baun masam mode cik kuciang. Ambo curiga pasti ko ado nan tainjak cirik kucaing pas bajalan dari rumah tante ambo tadi manjalang ka parkiran karano disinan emang banyak kuciang bakaliaran. Ambo suruah lah urang-urang ko mancaliak tarompa jo sepatu masiang-masiang. Ruponyo ndak ado. Pas ambo caliak ka tapak sepatu ambo ruponyo ambo nan tapijak cirik. Mancaliak ciriknyo masih kuniang mambuek ambo ndak tahan mancaliaknyo. Raso ka kalua isi paruik mancaliak cirik tu lah mancetak ragi sapatu ambo ditambah lo dengan teksturnyo nan alah bagalenyai. Sangkiang jijoknyo akhirnyo ambo minta tolong adiak ambo untuak mambarasiahannyo.


Kadang urang ko ndak tau diri lo do. Antah sia urang antah sia awak lamak se maminta-minta makanan urang. Lah jaleh ambo jijok bacampua-campua makanan tu. Mungkin sabagian urang biaso se tapi kok ambo yo ndak bisa do. Ndak nafsu ambo untuak makan makanan siso urang tu. Raso-raso malakek se aia ludah urang tu ka dalam muluik ambo. Apo lai kok pas maminta tu aia ludahnyo tagayiang. Samakin jajok ambo mancaliaknyo. Ditambah lo gigi urang nan mamintak ko kuniang, boneng lo lai tu.  Maleh bana ambo kok lah mode tu kondisinyo. Ndak basalero jadi nyo ka makan dek gara-gara ulahnyo.


Dari hari Senin ko ambo resmi putuih jo paca ambo, dulu ambo sayang bana ka inyo sampai ndak nio jauah dari inyo. Tanyato inyo basalingkuh dibalakang ambo, pangalaman tu sakik bana kalau di kana juo. Caritonyo dulu ambo ndak sangaj mancaliak inyo bajalan jo padusi lain, ambo ikuik an taruih soalnyo nio mandanga percakapan urang tu. Ambo maikuik an urang tu supayo indak salah paham dan bisa ado bukti kalau inyo salingkuh. Wakatu alah tau kalau inyo yobana salingkuh karena mandanga langsuang urang tu basayang-sayang. Langsuang ambo tarik pundak nyo dan langsuang ambo tampa, sabana berang ambo mancaliak urang tu.


Urang nan suko manyarobot antrian tu manuruik ambo urang ndak tau taratik, ndak tau sopan jo santun, ndak manenggang urang, dan ndak kenal malu. Mungkin urang tuonyo ndak pernah maajaan ba a caro untuak baprilaku ditampek umum. Ndak pernah dikenalkan budaya maantri. Atau mungkin lai di ajaan dek urang tuonyo tapi dari diri nyo surang nan emang tangka bana. Ndak namuah dikecek an. Menganggap urang lain nan harus mangarati terhadap apo se nan nyo lakukan ka urang tanpa mamikirkan sabaliaknyo. Biasonyo urang-urang nan mode iko pasti urang-urang nan jarang bagaua dan ndak punyo kawan sahinggo ndak ado nan maingek an prilakunyo nan salah.


Legenda sepakbola Persija dan Indonesia, Bambang Pamungkas pernah mangalami kajadian nan indak mangenakkan. Kajadian iko inyo alami sabalun pensiun dari dunia sepakbola. Kajadian nan dialami dek mantan panyarang tim nasional Indonesia itu barupo ancaman pambunuahan. Ancaman itu didapek Bambang Pamungkas katiko inyo sadang maikuti pamusatan latihan tim nasional Indonesia nan diadokan di Batu, Jawa Timur pado tahun 2002 silam. Ancaman itu didapek dek Bambang Pamungkas lewat telpon dari sosok nan misterius. Urang misterius itu manelpon Bambang pado malam hari. Bambang manyabuikkan kalau inyo diancam akan dibunuah jikok pindah dari Persija Jakarta. Hinggo kini indak dikatahui siapo urang nan mangancam Bambang Pamungkas pado saat itu.


Lia nan kini sadang duduak santai didalam kelas surang kini dikajuikan samo urang nan tibo-tibo masuak lalu mambantiang handphonenyo. Hal iko tantu sajo langsuang mangajuikan Lia. Handphone nan kini alah badarai mambuek Lia batanyo-tanyo apao alasan urang tasabuik maambiak dan mambantiang handphonenyo tibo-tibo. Urang tasabuik indak manjawek dan tetap diam. Lia nan mancaliak itu langsuang sajo mamberangi urang tu. Tapi indak lamo kamudian, urang tasabuik maagiahan handphone nan mirip samo punyo Lia kadalam ganggamannyo. Hal it umambuek Lia bingung karano inyo mancaliak surang kalau handphonenyo tadi alah tahampeh dan badarai.  Tarnyato itu adolah prank nan dilakukan urang itu karano sabananyo handphone nan dihampehan tadi adolah handphone nan alah rusak dan mampunyoi merek nan samo jo punyo Lia. Mandanga itu Lia langsuang lega samo panjelasan itu.


Sabananyo ndak ado masalah katiko ambo digalak an gapuak, itam, gigi baserak, dan lain-lain dek kawan sakolah karano lah jadi makanan sahari-sahari lo bagi ambo. Awalnyo memang malu di kecek an mode tu tapi ambo bausaho untuak acuah. Ambo cubo ndak talampau mandanga an kecek kawan-kawan tu. Sabalumnyo, pernah ambo tanggapi tapi kawan ko samakin manjadi-jadi manggalak an. Tantu lamo-lamo hal iko mambuek ambo ndak nyaman. Setelah ambo pikia-pikia ambo harus ma ambiak langkah terakhir dengan malaporan mereka ka guru BK di sakolah. Setelah ambo malapor, anak-anak nan manggalak an ambo tu pun di panggia dan di agiah nasehat dek guru ambo. Samanjak saat itu baru lah ambo ndak pernah di buli dek kawan-kawan.


Katiko duduak ndak lamak bana rasonyo dan pas cirik sakik bana jo. Ambo ajak kawan ambo ka rumah sakik untuak mangawanan. Takajuik bana ambo katiko dokter mamvonis ambo punyo wasir yang alah gadang artinyo harus diubek an capek ko lai. Indak bisa ditunda pakai ubek-ubek kadai yang diminum se. Baa yo panyakik wasir tu kalau ambo jalehan, iko pas duduak taraso sakik, kadang ado darah nan kalua dari tampek cirik awak tu, pas nio mangaluaan kotoran tu susah dan sakik. Indak lamak bana lah rasonyo, lameh jo ma awak dek wasir tu. Akhirnyo ambo sadar pasti iko karena ambo acok makan padeh.


Mambiasoan untuak mancaliak situasi sakitar bisa manjadi caro untuak mahindari kajadian salah masuak kamar mandi, walau dalam kondisi sarupo apo pun itu awak harus salalu mamparatian sakitar. Apo lai di kamar mandi umum dimano biaso e ado banyak macam latak jo posisi kamar mandi nyo. Saketek hal macam tando mano nan kamar mandi laki laki mano nan kamar mandi padusi jikok indak diparatian bana bana bisa mambuek awak mangalami kajadian mamalukan sarupo salah masuak kamar mandi. Dek karano itu marilah awak labiah teliti jo sanantiaso mamparatian kondisi dulu sabalum malakukan atau mangarajoan sasuatu supayo awak indak mangalami kajadian kajadian nan dapek mambuek malu sarupo salah masuak kamar mandi.


Ambo sanang bana mancaliak acara Miss Indonesia, soalnyo urang yang tapiliah mewakili daerahnyo tu rancak-rancak dan punyo wawasan yang laweh. Salah satu jagoan ambo waktu 2018 tu adolah Miss Indonesia perwakilan dari Sumatera Barat yaitu Puji Chegana, inyo urang nyo manih bana. Ambo ndak asal ngomong se soalnyo ambo pernah langsuang batamu jo inyo, inyo urang nyo tinggi bana ndak ado kawan ambo yang satinggi Puji Chegana tu, Kuliknyo sawo matang ituloh yang mambuek inyo manih yo bana ko soalnyo ambo alah mancaliak langsuang. Waktu di layar tv ambo kagum lo jo suaro inyo yang lambuik tapi tegas. Walaupun inyo alun sampai  juara tapi ambo tetap bangga jo inyo, jadi pas ambo batamu langsuang dan bafoto jo inyo ndeh sanang bana.


Ambo suko bana jo matematika samanjak tau jo Jerome Polin, dulunyo ambo ndak suko jo palajaran tu. Jeremo Polin kan cadiak bana dalam mangarajoan matematika, kadang inyo mambuek tutorial caro mangarojan beberapo soal. Jerome polin salalu mangecek an kalau pelajaran matematika tu manyanangka. Bantuak jerome polin ko inyo imut, agak gapuak tapi tinggi jadi ndak masalah juo lai ancak, dan kuliknyo putiah. Mungkin banyak urang nan tau jo inyo apolai anak-anak zaman kini yang suko manonton youtube. Itulah Jerome Polin inyo kini bakuliah di jepang, tapi inyo selalu update jo konten-konten di youtube. Mancaliak Jeremo Polin mambuek ambo jadi indak banci lai ka palajaran matematika.


Ado nan acok tajadi katiko urang alah damam pangguang. Misalkan dek sangkiang takuiknyo ndak bisa manampilan nan terbaik mambuek penampilan nan nyo tampilkan malah labiah kacau daripado ekspektasinyo. Contoh nan acok awak caliak adolah urang nan lupo lirik katiko sadang manyanyi di ateh pangguang. Bukannyo bausaho untuak mamelok annyo malah tambah batea-tea jadinyo. Makin banyak liriknyo nan salah. Ado caro nan paliang jitu nan bisa dilakukan katiko lupo lirik saat manyanyi karano damam pangguang. Nan pertamo, usahoan lupoan kejadian salah lirik tu. Jan diingek-ingek juo. Nan kaduo, fokus terhadap sesuatu nan tajadi kini dan akan tajadi di muko karano kalau diingek-ingek juo nan salah tadi pasti ndak akan bisa untuak fokus sasudahnyo. Kurang labiah mode itu lah nan bisa awak lakukan.


Ambo kalau lah dakek jo kawan tu apo se pasti ambo kecek an untuak kebaikannyo. Walaupun sesuatu tu manyakik an. Sarupo kawan ambo nan malu karano ambo kecek an baunnyo masam katiko sadang manginap di kostan ambo. Tapi nan eheran ambo waktu ambo kecek an nyo masam tu nyo malah managih. Awalnyo ambo binguang tapi ternyato selain nyo maucapan tarimo kasih kapado ambo karano ambo mangecek langsuang di muko nyo. Walaupun sabananyo nyo sangaik malu dengan dirinyo tapi kalau ndak ambo kecek an pasti nyo ndak tau kalau baunnyo tu tarnyato baun. Otomatis kalau nyo ndak tau tantu ndak lo ado langkah nan nyo lakukan supayo baun badannyo tu bisa ilang.


Katiko sadang lamak-lamak lalok di kamar antah itu mimpi apo kenyataan ado sesosok padusi nan mamakai jubah bawarna hitam dengan muko nan caia dan baserak-serak dipanuahi dek darah sadang manungkuik di ateh lemari kamar. Langsuang tagalenjek mancaliaknyo. Cuma katiko ambo takajuik dan nio mahampiri untuak mamastian apo nan di ateh lemari tu pas baru duduak dari tampek tidua  tibo-tibo sesuatu nan ambo caliak di ateh lemari tadi hilang. Walaupun posisinyo ambo emang alah duduak di ateh kasua tapi manuruik ambo mungkin itu hanyo sekedar mimpi karano kalau kenyataan ndak mungkin ambo sabagak itu. Mungkin katiko ambo duduak tu antaro sadar jo ndak sadar.


Andi saat iko  ingin duduk di kursi nan indak jauh dari kelasnyo nan barada di lantai  dasar. Namun katiko inyo  akan mandaratkan bokongnyo ka kursi tasabuik,tibo-tibo saja iya langsung talonjak kaget karano hampir saja inyo manduduki ludah urang lain nan barada di atas kursi tasabuik. Entah siapa nan mambuang ludahnyo sembarangan ka atas kursi itu sahinggo mambueknyo sangek jijik. Saat itu Andi maraso cukuik baruntung karano inyo indak manduduki kursi nan alah ado  ludah itu. Namun tetap saja nan maraso mual dan kesal bana karano ado urang nan  jorok karano mambuang ludahnyo di tampek sembarang. Karano indak ingin manatap duda urang itu lebih lama Andi mamutuihkan untuak kambali ka kelasnyo. Namun sebelum inyo mamasuaki kelas inyo mambalikkan kursi itu dan manyiramnyo jo air minum nan sadang inyo pegang.


Biasonyo di rumah-rumah urang nan kurang mampu ekonominyo makanan busuak ko acok kali tapaso dimakan dek mangana alah payah mabihan pitih guno mambali makanan ko, sahinggo urang-urang ko ndak lai mangana panyakin nan bisa se dapek dek makan makanan nan lah busuak ko tadi. Apolai buah-buahan nan acok bana payah ka tabali sahinggo katiko buah ko busuak-busuak tangguang tetap sajo di makan. Padahalnyo kok dikana-kana baliak bisa jadi se sabab dek buah nan saketek ko masuak rumah sakik dek karacunan makanan. Nan bisa se mambuek pitih kalua labiah gadang pulo untuk barubek dari pado pitih kalua untuk mambali buah baliak


Salamo dua bulan ko masiah taraso se sadiah karena alah bapisah jo kawan-kawan ambo. Tapek 2 bulan nan lalu pado hari rabu kami tarakhir kali barado di sakolah, di hari tu adolah hari papisahan kami anak kaleh 3. Sampai kini masiah taraso juo dek ambo sadiah bapisah jo kawan. Alun juo ado urang manggantian posisi kawan ambo di sakolah, pangarai jo kalakuan kawan ambo di sakolah yobana mambuek ambo rindu. Salamo 3 tahun basamo banyak na suka jo duka nan kami rasoan, salalu basamo dan saliang manyapo. Kalau kini jan kan basobok mahubungi lewat HP pun jarang sebab alah beda masonyo lai, indak samo jo yang dulu.


Rusmini acok bana mamanangkan undian, hadiah nan inyo dapek baragam dari hadiah itu inyo batarimokasih dan sanang bana. Rusmi nio juo maagiah an tips atau caro untuak mamanangkan undian. Patamo sabalum maikuik an undian hati awak harus barasiah, kaduo ikhlas dan khusyuk mamanjekkan doa, katigo yakin lah kapado tuhan yang maha esa karena inyo yang maagiah awak razaki, tarakhir waktu awak mandapek an undian jan lupo untuak taruih badoa dan basadakah. Haruslah maningkek an hadiah dari undian tu untuak hal yang baguno dan bamanfaat. Banyak urang nan iri kapado rusmini karena inyo acok bana mamanangkan undian dan mandapek an hadiah dengan nilai yang labiah.


Kanai serangan panik dapek mampangaruhi kualitaih hiduik pangidapnyo. Ado contoh kasus, iko tajadi dan dialami jo layla pado saaik inyo nio naiak ka ateh pangguang. Sadoalah urang manyorak an layla, kareno sanang nayla ado di ateh pangguang. Cuman layla ko akhir-akhir ko memang punyo trauma dengan karamian urang dan mancaliak urang yang berdesak-desak an. Pado saaik naiak ka ateh pangguang, alun mulai manyanyi layla kanai serangan panik. Layla pado saaik itu bantuak urang nio ka mati, badan gametaran, karingek becucuran, sampai sulik banafas. Itu sadoalah bantuak gejala yang dirasoan dek layla katiko serangan paniak tajadi. Layla maminta wakatu untuak maelok an kondisi inyo sabalum tampil lai.


Malakukan presentasi di muko kelas atau di muko urang banyak manjadi sabuah tantangan untuak diri surang. Babicaro adolah kunci dari presentasi nan lancar. Pernah sakatiko ambo disuruah presentasi di kelas untuak hasil diskusi dari sabah mata kuliah. Ambo mampunyoi 4 anggota kelompok. Kabatulan kalompok ko ditunjuak langsuang dek dosen. Ambo maraso takuik dan indak pacayo diri untuak parsentasi di muko kelas karano ambo sakalompok jo urang nan mampunyai prestasi nan rancak di mato kuliah tu, mampunyao pamikiran kritis dan tantunyo pandai mangecek di muko urang banyak. Katiko giliran ambo untuak presentasi, suasana bisa langsuan taraso indak nyaman karano waktu itu ambo maraso kurang dalam panyampaian materi yang disampaikan, maskipun kasaluruhan nyo balangsuang lancar. Tapi, perasaan itu masih taraso malakek di ambo.


Baru-baru iko baredar sabuah video ancaman untuak Presiden Republik Indonesia, Joko Widodo. Dalam video tersebut disabuikkan kalau urang tersebut akan mamenggal kapalo bapak presiden. Pangancaman memang bisa dialami dek siapo sajo. Apolai urang-urang pantiang di dunia ko. Salain Bapak Joko Widodo, ado babarapo urang pantiang nan mangalami ancaman. Urang pantiang partamo nan mangalami ancaman adolah mantan presiden Amerika Serikat, yaitu Donald Trump. Donald Trump bahkan mangalami pangancaman bukan hanyo sakali malainkan bakali-kali. Tokoh pantiang salanjuiknyo nan pernah mangalami pangancaman adolah Presiden Turkey, Erdogan. Presiden Turkey tersebut diancam akan dibunuah dek para pemrotes di Bern pado tahun 2017 silam. Tokoh pantiang terakhir nan pernah mangalami pangancaman adolah politikus muslim asal Amerika banamo Ilham Omar. Ilham Omar manarimo ancaman panyarangan dan pambunuahan dari saurang warga New York.


Syifa adolah urang nan cuek, memang sajak dulu inyo mode ko jadi sulik untuak kini marubah nyo. Caritonyo syifa ko wakatu maikuik an lomba sains di lua kota, indak sangajo batamu jo kawan lamo nyo. Takajuik lah tasya batamu jo kawan lamo inyo dan tanyato kawan nyo ko samo jo tasya ikuik juo lomba sains ko. Artinyo kini tasya jo kawan lamo nyo ko basaing untuak bisa mandapek an juara. Awal nyo mereka memang bategur sapa dan saliang mananyoan kaba, tapi manuruik tasya yang namonyo parlombaan yo parlombaan jadi ndak ado carito kawan. Walaupun alah lamo ndak batamu setelah dari tegur sapa tu tasya baliak lai langsuang fokus ka parlombaan sains ko jadi ndak tarlalu banyak mangobrol.


Kalau kalian jajok mancaliak sarok nan lah batumpuak di rumah mako caro nan bisa kalian karajoan untauk ma atasinyo adolah satiok di suruah dek urang tuo untuak mambuangan sarok tu dikarajoan. Jan beko ka beko se. Dek karano beko ka beko se acok lupo sahinggo sarok tu samakin manumpuak. Nan labiah rancak nyo lai adolah jan tunggu urang gaek manyuruah dulu baru sarok ko di campak an. Kok lah nampak karanjang sarok tu agak panuah campak an ka lua lai. Campak an sarok tu di pagi hari karano urang kebersihan nan batugas manjapuik sarok muko rumah tu adonyo di pagi hari. Kok lah lewat jam 8 ndak akan di angkuik bagai sarok nan kalian latak di karanjang sarok di muko rumah lai do.


Ditarimo di paguruan tinggi negeri adolah impian dari sadoalahnyo murid sikola manangah ateh di Indonesia. Hal iko manjadi impian karano bisa ditarimo di paguruan tinggi negeri marupokan hal nan sangaik mambanggakan. Mambanggakan bukan hanyo untuak diri surang, tapi untuak urang lain nan hiduik di sakitar kito juo. Talabiah kalau kito adolah urang nan biaso diremehkan karano mampunyoi nilai nan buruak. Biasonyo raso sanang nan kito rasokan katiko ditarimo di paguruan tinggi negeri sangaik gadang. Raso bangga nan dirasokan pun ndak kalah gadangnyo karano lah barhasil mambuktikan kalau kito ndak sabodoah itu. Salain itu bisa ditarimo di paguruan tinggi negeri pun bisa mambuek kito maraso taharu karano bisa mambuek urang lain bangga. Apolai kalau untuak maraiah kabarhasilan itu kito harus malewati banyak tantangan dan masalah.


Indonesia adolah wilayah nan rentan takanai bancano alam. Salah satu contoh bancano alam nan acok tajadi di Indonesia adolah gunuang malatuih. Hal iko disababkan karano Indonesia mampunyoi banyak gunuang barapi nan aktif. Gunuang malatuih marupokan suatu paristiwa nan tajadi akibat adonyo endapan magma di dalam paruik bumi nan didoroang kalua dek gas nan mampunyoi takanan tinggi. Gunuang nan malatuih biasonyo akan mangaluakan abu vulkanik nan dapek manyebar sajauah radius 18 KM atau labiah. Gunuang malatuih pun mangaluakan lava nan bisa mambanjiri daerah sajuauh radius 90 KM. Kamudian gunuang malatuih dapek juo manyababkan tajadinyo gampo bumi. Hal iko tantunyo mambuek bancano alam iko manjadi sangaik manakuikkan untuak urang nan mangalaminyo.


Andi mamiliki tugas untuak mancari pupuk kandang nan digunakan untuak tanaman ibunyo. Karano Andi indak tabiaso jo tugas tasabuik inyo manganggap bahwa kotoran hewan nan masih basah itulah nan digunakan sabagai pupuk kandang. Sahinggo katiko inyo barada di kandang sapi inyo langsung masuak dan mangambik kotoran sapi tasabuik nan masih basah. Katiko inyo ingin manyerokan kotoran itu ka alat seroknyo tibo-tibo saja kotoran tasabuik manempel ka tangan Andi. Karano indak tahan jo tekstur tatentu mambuek Andi melepaskan serok tasabuik dan langsung pergi ka kamar mandi untuak mambilas tangannyo. Di situ inyo maraso sangek tinggi bana karano iko partamo kali nan takena kotoran sapi. Selain itu juga baunyo nan sangek manyengat mambuek Andi jo cepat mambilas tangannyo dan mamberinyo sabun cukuik banyak


Ditodoang manggunokan sanjato api tantu mambuek urang maraso panik dan katakutan. Hal iko tantunyo manjadi suatu hal nan wajar maingek sanjato api marupokan sanjato nan babahayo. Ado babarapo alasan baa kok sanjato api dianggap bahayo bagi tubuah. Partamo, paluru nan ditembakkan dek sanjato api dapek marusak organ dalam tubuah. Walaupun lubang nan dihasilkan dari tembakan itu hanyo ketek, tapi karusakan nan disababkan dek paluru cukuik parah. Kaduo paluru nan ditembakkan dek sanjato api dapek mambuek rongga gadang dalam tubuah. Salanjuiknyo sanjato api dapek mambunuah korbannyo bahkan hanyo dengan ciek paluru. Terakhir, tembakan dari sanjato api dapek mambuek korbannyo kahilangan banyak darah nan bisa barujuang kamatian.


Gunoan lap karing untuak mangaringkan bagian kulkas nan alah diaagiah cairan pambarasiah hinggo kariang. Ambiak saketek vanilla dan bayak an ka ateh lap kariang, lalu lap baliak bagian dalam kulkas. Bisa pulo jo malatak an arang nan dialehan jo karateh koran dan latak an di dalam kulkas salamo sahari (samakin lamo samakin elok) atau sampai baunnyo ilang. Salain itu, ado ciek lai panghilang baun anyia nan dilatak an untuak manyerap baun indak sadpa dalam kulkas yaitu kantong teh bekas. Latak an sajo kantong bekas dalam piriang atau mangkuak, lalu masuak an ka kulkas dan biaan hinggo sado baun tadi diserap dek kantong teh bekas. Tutuik pintu kulkas untuak babarapo saat sampai kariang dangan sampurna. Lakukan pambarasiahan satiok 2 minggu sakali, dan kaluaan sado makanan nan ado di dalam kulkas bia murah mambarasiahan bagian dalam kulkas.


Saat sadang ingin mambereskan  kamar adiknyo  nan laki-laki,  Lisa dihadapkan jo tumpukan sampah nan cukuik manggunung di belakang pintu. Lisa yakin iko adolah sampai nan dihasilkan dari pertemuan nan diadakan kemarin malam barsama kawan-kawannyo. Malam itu adik Lisa beserta kawan-kawannyo barkumpul dan manikmati makanan barsama-sama dalam kamar. Namun hal itu sangek manjanjikan bagi Lisa karano sampah dari makanan nan dimakan kemarin malam itu indak langsung dibuang keluar dan malah manumpuknyo di dalam kamar sahinggo baun kamar saat itu sangek manyengat. Mancaliak tumpukan sampah nan barbagai macam itu mambuek Lisa langsung keluar dan mancari  masker untuak manghalangi baun dari sampah itu.


Nikmat kesehatan ado lah yang sangat mahal. Namun urang-urang katiko sehat indak marasoan nikmat tasabuik dan baru maraso katiko sakik. Dek acok makan ndak teratur, Yumi meraso acok sakik paruik. Akhirnyo Yumi memutuskan untuak mamarisoan diri ka dokter. Setelah diparikso dek dokter, Yumi divonis sakik maag. Mandanga kaba itu mambuek Yumi agak shock indak manyangko, padahal selamo iko inyo maraso baik-baik ajo walaupun makannyo indak teratur.  Penyakik ko emang ndak langsuang datang, tapi akan manyeso katika kito lah mulai baumua. Setelah tu Yumi diagiah ubek dek dokter untuak meredakan sakik yang dirasoan dek Yumi dan dokter menyarankan agar Yumi lebih memperhatkan pola hidupnyo.


Pas sakola SD ambo acok dibully jo kawan-kawan ambo dek punyo wajah nan kurang rancak. Urang-urang suko bana mancacek ambo buruak. Kalau basobok di jalan jo kawan ambo, urang-urang tu langsuang mamasang muko nan marandahan ambo. Pernah sakali ambo berang dek candoan kawan ambo balabiahan manuruik ambo. Dek ambo ndak bisa malawan sacaro verbal, akhirnyo ambo ambiak sapu dan mamukul kawan-kawan ambo nan mancacek ambo buruak. Raso berang jo banci ambo alah maluap-luap waktu tu. Dek yo bana berangnyo ndak taraso ambo manitiak aia mato saketek. Karano kajadian itu ambo dipanggia oleh guru karano malakukan kakerasan ka kawan ambo. Ambo ndak pernah maraso bersalah ateh kajadian itu karno nan mamulai urang-urang nan mambully ambo tu.


Shridhar Chillal asal Pune, India, manghabisan 66 dari 82 tahun usianyo untuak mamaliharo kuku tangan kirinyo. Chillal mamanjangan kukunyo sajak bausia 14 tahun pado 1952. Sadonyo barawal katiko inyo mamatahan kuku panjang saurang guru. Guru tu mangecek an kapado Chillal bahwa inyo indak mamahami arti pantiangnyo kuku tu karano Chillsl indak pernah malakukan apopun. Kini panjang kuku tu alah mancapai labiah dari sambilan meter. Tapeknyo 909,5 cm. Namonyo tacatat di Guinness World Record partamo kali 1979. Katiko itu kukunyo mancapai panjang duo meter labiah dari 219,7 cm. Chilla baniek mamuseumkan kukunyo nan panjang. Niek an Chillal itu mandapek an respon positif dari Museum Ripley's Beliver It or Not di Times Square, New York, Amerika Serikat.


Kok ambo paratian urang-urang nan panakuik jo setan pasti labiah acok digaduah dek makhluk haluih dibandiang urang nan ndak takuik. Sarupo kawan ambo nan sangaik panakuik jo hal-hal mistis acok bana manampak penampakan-penampakan ghaib. Dek gara-gara itu lo lah nyo jadi acok kesurupan. Setelah ambo cari-cari tau dari sumber nan tapicayo di bidangnyo ternyato kalau awak samakin takuik mako energi awak akan diserap dek energi makhluk haluih tu sahinggo mambuek mereka bisa manampakkan diri. Jadi, untuak mahindari diri dari gangguan dari makhluk-makhluk haluih tu awak harus maningkek an keimanan dan mambunuah raso takuik. Pikian se kalau awak adolah manusia nan diciptakan paliang samparono dibandiang makhluk ciptaan Allaah nan lain.


Demam panggung merupakan kecemasan yang dialami seseorang ketika berhadapan dengan orang banyak atau harus berinteraksi dengan orang yang tidak dikenal. namun terkadang kita sebagai penonton tidak mengetahui atau menyadari apa yang sedang terjadi itu. Padahal sebagai orang yang akan menerima informasi tersebut penting untuk mengetahui bagaimana keadaan orang yang memberi informasi. berikut gejala kecemasan atau demam panggung Yang dialami seseorang. pertama akan berkeringat di sekitar wajah dan tubuhnya. kedua tubuh gemetar yang menandakan seseorang tersebut sedang takut atau gugup. ketiga selalu menghindari tatapan ketika tampil di depan umum. keempat banyak berdiam diri atau mengambil jeda untuk berbicara. kelima banyak melakukan kesalahan dalam menyampaikan informasi. dengan mengenali banyak gejala yang terjadi pada seseorang ketika tampil di depan umum sebaiknya sebagai penonton kita memberikan apresiasi dan semangat agar mereka dapat tampil lebih enjoy.


Saat itu Lisa beserta kawan-kawannyo sadang malakukan touring ka salah ciek daerah nan terkenal dengan wisata alamnyo. Namun katiko Lisa nan sadang mambawa motor itu barado di penurunan nan cukuik tajam mambuek inyo harus taruih manekan remnyo. Namun karano Lisa nan saat itu alum mamperbaiki rem motornyo sahinggo  rem motornyo indak cukuik mampu untuak manahan motor Lisa katiko di penurunan tasabuik.   Lisa nan saat itu sangek katakuikan karano remnyo indak cakram serta jalanan nan penurunan mambuek inyo takuik tajatuh atau terguling. Salain itu juga bisa nan sadang barado di urutan tangah mambuek inyo semakin katakuikan karano kalau  iya indak manahan motornyo mako kawan-kawannyo nan di depan  dapek tertabrak. Saat itu pilihan Lisa hanyo langsuang mambelokkan stang ka arah samping jalan agar indak manimpa kawan-kawannyo katiko inyo jatuh.


Ingek bana kejadian waktu ambo pai mambuang sarok. Jadi di lingkungan ambo buang sarok nyo emang di malam hari. Kalau masih jam 10 malam ka bawah ndak dibuliahan dek urang dinas lingkungan hidup disitu. Biasonyo nan mambuang sarok ko adiak ambo nan laki-laki tapi hari ko nyo ndak pulang karano ado acara nginap-manginap di sakolahnyo. Tapaso lah ambo pai surang ka tampek pambuangan sarok nan ndak begitu jauah dari rumah. Sapanjang perjalanan ambo cuma mangucap se. Bulu ramang tagak sadonyo salamo perjalanan. Ditambah lampu jalan mati lo. Untuang ado lampu senter dari hp. Alangkah takajuiknypo katiko mancaliak ado nan putiah-putiah manyarupoi pocong di suduik jalan. Langsuang ambo balari baliak kanan puta kapalo untuak pulang ka rumah dengan sarok masih di tangan. Ternyata adiak ambo pemberani bana buang sarok tiok malam dengan kondisi dan suasana menyeramkan mode tu. Kalau disuruah ulang ambo ndak ka nio kalau ndak dikawanan. Lah jaran.


WC jorok salanjuiknyo ado di sabuah pasa gadang di kabupaten tetangga. Waktu itu karano ado nan kabali akhirnyo pai ka daerah tasabuik. Kabatulan waktu itu barang nan dicari hanyo ado di pasa tasabuik. Alah lamo bakaliliang dan barangnyo pun alah dapek, kabatulan tasasak pipis katiko nio pulang. Tampek buang aia tamasuak banyak ado di pasa tasabuik, tapi sadonyo samo, rato-rato jorok tapi apolah dayo alah tasask pipis. WC nyo alah balumuik tando jarang babarasiahan, aianyo ketek, tampek manampuang aia samo timbo digunoan alakadarnyo dan alah bisa dikecek an alah indak layak pakai, lantainyo nan licin dan tampeknyo nan indak mamadai. Baunnyo indak baitu bana karano tiok kamar mandi diagiah disinfektan atau kapur barus, tapi tetep sajo jorok.


Mancaliak kawan ambo nan sangaik pucek katiko akan dioperasi mambuek ambo sangaik ibo. Jangankan untuak bakomunikasi, untuak mangecek pun ndak talok. Kato-kato nan kalua dari muluiknyo tu cuma kato takuik. Saat tu juo ambo agiah tau lah ka inyo tentang caro nan paliang ampuah untuak mahilangan raso takuik katiko akan dioperasi. Salah satu caronyo adolah dengan melakukan teknik relaksasi.  Untuak melakukan teknik relaksasi ko adolah dengan caro maatur angok. Abis tu, setelah bisa maatua angok, lakukanlah relaksasi otot dengan malakukan gerakan-gerakan ringan.  Dengan melakukan caro ko terbukti mampu manstabilkan tekanan darah dan danyuik nadi. Selain itu, datak jantuang pun labiah teratur.


Wakatu ulang tahun adolah wakatu nan pas untuak mancaliak kasih sayang dari urang yang spesial. Ambo alun pernah punyo cowok, tapi kecek kawan ambo ado yang suko jo ambo sabananyo. Wakatu ambo sampai ka sakolah, takajuik bana ambo pas bukak pintu ado cowok nan mamacik bunga dan maagiah kado ulang tahun ka ambo. Kironyo inyo alah sekongkol jo kawan ambo dan marancanoan iko. Ambo takajuik si karena hadiah nyo indak biaso, kado nyo bantuak lambang hati, ado pita merah ditangah, dan ado foto ambo di depan nyo, warno bungkui kado tu warno ungu mudo. Takajuik bana karena kado tu sasuai jo kasukaan ambo, contoh nyo warno ungu mudo kasukaan ambo.


Di umua 25 tahun biasonyo urang-urang bapikia untuak manikah, tapi Mawar ndak, inyo malah takuik jo pernikahan. Alasannyo karno inyo punya trauma dari ketek mancaliak ibunyo dipukua jo ayahnyo. Ingatan itu taruih taingek jo Mawar sampai kini. Mawar takuik kalau manikah inyo akan banasib samo jo ibunyo. Wakatu ketek Mawar ingek ayahnyo pernah berang ka amaknyo sambia mamukua amaknyo jo wajan. Mawar nan mancaliak ibunyo manangih, ikuik manangih dan macubo mahantian ayahnyo. Tapi ayahnyo malah tambah berang dan jadi mamukua mawar lo. Kajadian itu ndak sakali duo kali, tapi acok tajadi sampai Mawar SMP. Akhirnyo ibu dan ayahnyo bapisah dan Mawar tingga jo ibunyo, tapi trauma kdrt itu sampai kini masih taraso dek Mawar.


Tahun 2019 ambo lulus sikola manangah ateh dan ambo mangikuti tes untuak masuak paguran tinggi negeri. Ambo mangikuti tes di Institut Teknologi Banduang. Sistem tes masuak paguran tinggi negeri tahun 2019 babeda jo tahun sabalumnyo. Tahun 2019 kito bisa mancaliak nilai tes dan bisa manantukan PTN nan sasuai jo nilai kito. Akhianyo ambo mamiliah sastra indonesia unpad di piliahan partamo. Pangumuman lolos atau indaknyo ambo saat itu tibo waktu ambo sadang di kadai. Ambo mambaco pangumuman di parkiran pasa Tanah Abang. Hasilnyo ambo ditarimo. Ambo sangaik sanang katiko itu. Parasaan ambo ndak bisa dijalehkan jo kato-kato. Bahkan karano ambo sangaik sanang, ambo mambawo motor dari Pasa Tanah Abang sampai rumah hanyo dengan ciek tangan. Samantaro tangan ciek lai ambo pakai untuak mamacik hp nan di layarnyo masih tabukak pangumuman tadi.


Kalau kalian terjebak macet ado beberapa caro untuak mengurangi kemacetan. Berdasarkan pengalaman nan ambo alami dan ambo caliak langsuang dengan tetap barado di barisan jalur kalian akan mampalancar jalanan nan macet tadi. Babeda kalau kalian menyelonong ka jalur kanan untuak mamotong. Kalau kalian mamotong pasti akan basarobok jo oto nan balainan arah sahinggo pasti kalian minta jalan ka jalur sabalah kiri nan posisinyo sadang macet lo. Sebelum kalian diagiah jalan tantu jalur lawan kalian ndak bisa bagarik. Ikolah nan manyebabkan macet tu ndak salasai-salasai malah batambah parah. Mako dari itu kalau sadang macet basaba se lah manunggu. Bia lah lamo asal salamaik sampai tujuan.


Adele adolah salah satu artis nan masuak dalam daftar 100 selebriti dengan bayaran tatinggi di dunia versi Forbes. Data itu dikaluaan pado Juli. Adele barado di posisi ka sambilan jo pandapatan sataro jo 1 triliun per tahun. Maski damikian, Adele mangaku dirinyo mamiliki carito mamalukan takaik kartu kredit. aPanyanyi basuaro ameh ko manyatokan pernah mangalami pangalaman nan mambuek inyo maraso malu. Inyo bacarito katiko balanjo di H&M, kartu kreditnyo ditolak. Dan mambueknyo tambah malu, anjiangnyo sempat talibek pakalahian di toko pakaian tasabuik. Inyo mangaku memang sanang mandatangi garai toko, tamasuak nan sadang diskon. Takadang inyo manghabisan piti anggan mambali barang-barang nan sabananyo indak dibutuahkan.


Ndak ado nan ndak takajuik dan syok katiko mandanga dirinyo divonis sakik damam bardarah. Contohnyo ambo. Sakik nan ambo anggap cuma kelelahan ternyato bukan panyakik main-main. Kalau sempat se trombosit ambo labiah randah pado itu kecek dokter ambo bisa maningga. Dengan kondisi ambo nan sangaik lamah saat itu, kaki ndak sanggup untuak manapak, dan pancaliak an bakunang-kunang mambuek ambo sangaik maraso basyukur bisa malewati hari demi hari di rumah sakik. Untuang ado kawan-kawan nan setia mangawanan pagi sampai malam sampai pagi lo liak di rumah sakik. Kalau ndak ado mereka mungkin ambo alun tau bisa melewati hari nan barek tu.


Satiok ado kumpua keluargo, pasti ka rumah nenek. Rumah nenek manjadi rami dek anak cucu nyo. Wakatu kumpua keluargo pas itu Minda maraso diperlakuan sacaro indak adil. Padohal minda jo sepupu nyo punyo umua yang samo, tapi apo nan dilakuan jo tante nyo maraso minda diperlakuan sacaro indak adil. Sepupu nyo ko diagiah pitih labiah gadang dan diagiah kasih sayang yang labiah dek tantenyo. Minda indak dipadulian dan katiko maagiah pitih saketek se dan taraso piliah kasihnyo. Manuruik minda awak sabagai urang yang labiah gadang jan piliah kasih, karena anak tu akan marasoan kalau inyo diperlakuan sacaro babedo. Memang amak jo apak minda urang yang biaso se dan indak kayo-kayo bana, tapi jan lah mode tu.


Pernah suatu katiko saat ka pai jalan-jalan kelas, ambo mamakai baju nan samo bana jo kaawan ambo. Malu bana rasonyo saat itu. Lah marasai kami digalak-galak an dek kawan. Akhirnyo ambo cari caro lain supayo ndak nampak bana kemiripan baju nan ambo pakai. Awalnyo ambo pakai aksesoris tambahan di baju. Kebetulan ambo baok syal nan sabananyo di pakai katiko lah sampai di tampek dingin. Tapi untuak syal ko ndak taba-taba bana sahinggo ndak angek katiko mamakainyo. Abis tu dek masih taraso mirip ambo saruangan lo jaket nan ado dalam tas. Barulah ndak talampau nampak bana kemiripan baju kami lai do.


Ambo dilokal dulu paliang bisa malindungi diri dengan basikap bodo amat. Banyak juo kawan dakek ambo di sakolah, cuman memang apo nan ambo sukoi dan apo nan manjadi gaya ambo jadi bahan galak dek urang. Apolai kawan salokal ambo, kalau ambo alah pakai kaco mato dek kareno mato ko minus di galak an dek kawan salokal kareno lawak bantuak ambo ko. Salain kaco mato pernah juo hal lain, cuman yang pas pakai kaco mato ambo sempat malu bana dipagalak an. Oleh kareno itu ambo ambiak langkah iko supayo indak tapangaruh dek sikap urang tu. Patamo basikap bodo amat, kaduo manjauh sajanak katiko dipagalak an, katigo jan tanggapi, siap tu indak overthinking.


Wakatu pagi-pagi ambo ikuik ka pasa jo amak ambo. Pas di lua lai aman-aman juonyo, mancaliak sayua dan lain-lain. Pas masuak kada dalam di area urang jualan ikan. Sabana baun bana, tacium bana baun amisnyo. Bisa dikecek an ambo jajok bana dek kareno baun amis ikan ko. Apolai sadoalahnyo ikan kan, memang kuaik bana baun amisnyo jadi udaro nan ambo hiruik ko taraso amis bana. Amak ambo kuaik bana, mungkin alah tabiaso masak ikan dirumah jadi nan amis mode ko biaso se dek nyo. Kalau ambo indak tahan bana dek baun amis ko. Ambo kecek an se kalau ambo nunggu di honda se.


Seharusnyo awak yang punyo hewan peliharaan takah kuciang di rumah tu harus labiah giat mambarasiahan rumah wak. Kotoran hewan tu bukan cuma dalam bantuak gadang dan ketek, tapi termasuk juo didalamnyo bulu kuciang. Bulu kuciang yang acok rontok di kasua, kursi dan karpet bisa menjadi kotoran yang mangganggu bana. selain dapek mangganggu kenyamanan, bulu kuciang bisa juo menyebabkan masalah kesehatan. Dikutip dari Asthma and Allergy Foundation of America, bulu kuciang bisa mambuek alergi sampai 6 bulan setelah kuciang tu ndak di rumah. Untuak itu marilah awak pahami basamo caro-caro merawat kuciang dirumah. selain itu sanak harus juo mempertimbangkan dengan matang sebelum mamaliharo kuciang dirumah.


Lisa saat itu ingin pai ka rumah kawannyo nan baru pindah. Namun karano indak mangetahui jalan, Lisa mamutuihan untuak mamakai GPS untuak manunjukkan jalan manuju rumah kawannyo tasabuik. Namun setelah 30 manit inyo mangendarai motor manuju ka rumah kawannyo inyo maraso kalau jalanan nan inyo ambil iko salah karano di sini ado bagitu banyak jalan buntu serta sepi. Padahal kawan Lisa tasabuik pindah ka Komplek nan mamiliki rumah nan banyak di dalamnyo. Namun saat iko nan inyo dapeki hanyo lapangan terbuka serta jalanan nan langang dan indak bagitu banyak urang nan balalu-lalang. Mancaliak itu bisa langsuang katakuikan dan mancubo manelepon kawannyo agar ditunjukkan jalan arah nan benar karano inyo alah tersesat.   tampek nan asing iko mambuek Lisa harus lebih matang dalam manganalisis gps-nyo sahinggo inyo dapek kalua dari tampek  asing iko.


Sebagai urang yang dikenal bapunyo di sakolah, Maya malu bana kareno alah bautang gadang. Urang tampek maya bautang sacaro online tu manelpon taruih sajak duo hari yang lalu. Maya indak nio urang lain tau kalau inyo bautang di pinjaman online yang indak legal. Salamo ko maya tacaliak barado kareno pitih dari pinjaman nyo itu. Kareno sakolah maya tamasuak sakolah yang berkelas lah, jadi maya maraso malu kalau indak setaro jo kawan-kawannyo. Akhirnyo kini maya tambah malu kareno inyo alah bautang dan alun bisa mambayia tunggakan. Babarapo tatanggo alah di telpon dek urang pinjaman online tu dan maya maraso malu bana kini.


Sumpah malu bana ambo rasonyo karano tapergok masuak kamar mandi padusi. Lah heboh padusi-padusi dalam kamar mandi tu ambo buek. Ado nan mamakiak dan ado lo nan ma ariak ambo. Langsuang ambo tasadar saat tu juo kalau ambo salah masuak kamar mandi dan ambo langsuang minta maaf kapado padusi-padusi tu sambia manunduak dan bajalan pai kalua WC. Untuang saat itu ambo alun sempat mambuka sarawa. Kalau ndak lah habih mungkin ambo kanai tangani dek padusi-padusi tu. Dek penasaran apo iyo ambo salah masuak kamar mandi ambo caliak lah lambang kamar mandi nyo di lua ruponyo lambang kamar mandi padusi jo laki-laki samo-samo bawarna biru. Tapi nan surang pakai sarawa nan surang lai pakai rok. Ndak taparatian bana dek ambo do.


Berbagai jenis hantu nan ado dikenal oleh masyarakat Indonesia takah pocong,  kuntilanak,  tuyul,  dan lain sabagainyo. Indak sedikit urang nan marasokan bahwa mereka cukuik sering diganggu oleh hantu iko sahinggo mereka ketakutan dalam manjalani aktivitasnyo. Dan bagi urang nan mamiliki kemampuan supranatural di ma mereka mampu mancaliak makhluk indak kasat mata iko mamberikan pernyataan barbeda-beda takait  barupa hantu nan inyo temui. Namun dalam penjelasan nan diberikan oleh mereka banyak nan mangatakan bahwa hantu takah kuntilanak itu mamang mamiliki rambut panjang serta barbaju putih. Maka dari itu kuntilanak dikenal sabagai seurang perempuan nan telah maninggal dan gentayangan. Dari segala penjelasan nan pernah  diberikan oleh urang nan pernah mancaliak sosok iko maka dapek disimpulkan bahwa kuntilanak biasonyo mamang sangek manyeramkan.


Anggota keluarga nan alah maningga tau jo raso sadiah sanak famili nan manangisi kepergiannyo. Urang nan alah maningga ado di dalam kehidapan antaro kehidupan dunia dan kehidupan berikuiknyo nan disabuik alam barzah. Sebuah hadis pernah manyabuikan bahwa urang nan lah maningga marasoan kunjuangan urang nan masih hiduik, bahkan sangaik sanang. Seorang muslim dianjurkan untuak maucap salam jikok baziarah ka makam karno jenazah tau jo tindakan urang iduik. Salain itu perbuatan elok akan mancapai urang nan alah maningga seperti doa dan amal. Wakatu baziarah, urang mati dan marasoan doa dari urang nan baziarah. Jadi, dibandiang basadiah nan balabiahan labiah elok kalau wak mandoaan urang tersayang nan alai pai.


Namo den Afif Azali Kanza, biaso dipanggia Afif. Aden ko kini baru masuak kuliah dan den kuliah di lua kota tampek den tingga. karano jauah dari urang tuo den tingga di dangau kos. Nan disinan indak aden sajo tapi banyak pulo kawan kawan saumua jo den nan tingga di situ. Karano baru kalua, dan basobok kawan saumua kami langsuang kompak. Indak taraso sabulan tingga cbasamo cukuik mambuek den samo kawan nan lain jadi dakek. Kami pernah pai liburan basamo ka pulau. Dalam pajalanannyo kami manggunoan oto sewa dan di baok dek kawan den. Dalam pajalanan tibo-tibo rem kami blong. Mungkin karano kampehnyo angek salamo manurun. Kami takuik bana tapi untuangnyo jalanan langang. Karano takuik samakin kancang kabawah kawan den mamuta stir ka sampiang sahinggo kami manabrak samak samak. Tapi untuangnyo kami elok-elok sajo.


Bia awak ndak malu katiko ado tamu tibo ka kos mancaliak toilet kumuah dan baun, sudah seharusnyo awak manjago kebersihannyo. Untuak awak yang sibuk kuliah dan karajo, ndak bisa kan manggosok toilet tiok minggu. Untuak itu ado beberapo caro manjago kebersihan toilet. Yang pertamo jan lupo manyiram jamban katiko salasai di pakai. Kaduo jan meninggalkan sarok apopun di toilet tu, salasai mandi kalau ado sarok-sarok rambuik yang nyangkuik di lubang toilet tu, langsuang di buang. Katigo jan malatak-an barang-barang sembarangan, usahokan sanak punyo rak ketek untuak menata alat-alat mandi. Terakhir agiah pewangi yang bisa di gantuang di toilet sanak tu.


Tanpa disadari, pola pikia anak mudo zaman kini indak saketek manganggap wajar untuak bahambuakan pitiih untuak manggaya. Padahal tanpa inyo sadari akan bapangaruh tahadok pengelolaan keuangan nyo di masa nan akan tibo. Banyak nan indak mampedulian untuak manyisiahan pitihnyo untuak manabung. Sabananyo, manabung mampunyoi banyak manfaat nan bisa didapek yaitu dapek manghargai pitih sahinggo katiko untuak manghabihannyo akan bapikia banyak kali. Lalu, baraja disiplin dan konsisten dalam manyisihan pitih sahinggo prilaku konsumtif dapek takurangi. Baraja hiduik hemat ikopun manjadi manfaat nan bisa didapek katiko rajin manabung. Hal nan paliang taraso katiko manabung yaitu dapek baraja dalam mengendalian keuangan. Nah, banyak manfaat nan didapek dari manabung iko dapek manyiapan dana untuak jangka pendek dan panjang. Manabung pun kini indak haruih babantuak pitih, tapi barupo investaasi ameh, saham dan samacamnyo. Jadi, yuk baraja untuak manabung demi kesiapan dalam maatur keuangan untuak dimasa mendatang.


Untuak mangatasi kondisi sarangan panik bisa mancubo jo taerapi psikologi (psikoterapi). Psikoterapi adolah salah satu metode nan dianggap cukuik efektif untuak mangatasi konsdisi sarangan panik. Bahkan, metode ko, salalu direkomendasikan dek dokter sabagai pilihan partamo pangubek an nan patuik dicubo. Tarapi nan dapek mambantu sanak mamahami konsisi nan sadang dialami, dan bagaimano caro manghadapinyo (jikok tajadi di kamudian hari. Salah satu jenis psikoterapi, cognitive behavior therapy (CBT), dapek mambantu sanak mamahami gejala dari gangguan panik nan muncua sabananyo indak babahayo. salamo proses psikoterapi ko, ahli terapi nyo akan mambantu sanak sacaro lambek untuak marasokan gejala-gejala nan timbua katiko tajadi sarangan panik, tapi dilakukan sacaro aman.


Punyo pacar nan hobi berang-berang tanpa sebab memang sangaik mambuek lameh. Tapi ka ba a lai, sayang ko alah talongsong. Hadapi dengan senyuman se lai. Walaupun alah acok ambo mahadok i kasus ko tetap juo sakali-sakali maupek dalam hati karano galigaman mancaliak tingkah lakunyo. Sakalamak di paruik nyo se iduik nyo. Urang harus mangarati inyo tapi inyo ndak bisa ngarati urang. Sabananyo ado caro-caro supayo lawan ngecek awak nan moddyan tu sadar kalau sifatnyo tu manggaduah urang. Caronyo adolah anok an sen nyo. Kalau nyo bisa mangambok manga lo awak ndak bisa. Bia taraso lo dek nyo apo nan urang rasoan kalau nyo sadang berang-berang ndak jaleh tu.


Ambo sanang bana katiko di tarimo di Perguruan Tinggi Negeri pilihan ambo, rasonyo berkali-kali lipek bahagianyo. Manjadi urang nan berpendidikan tantunyo harus dimiliki oleh sadoalah anak bangsa, apolai awak nan bisa dan mampu sabananyo ndak ado alasan untuak indak malanjuik an Pendidikan ka Perguruan Tinggi. Ayoklah awak samo-samo manjadi apo nan awak cita-citakan, kajalah mimpi kalian dan cari ilmunyo sampai satinggi-tinggi nyo. Jan maleh untuak baraja dan jan awak mambuang kasempatan nan ado. Untuak kalian anak mudo, capek lah awak bangga an kaduo urang tuo awak dan awak wujudkan cito-cito dengan masuak ka Perguruan Tinggi Negeri. Piliahlah jurusan dan kampus yang kalian nio.


Menurut Kementerian Lingkungan Hidup dan Kehutanan produksi sarok di Indonesia mancapai 175.000 ton sahari dima rata-rata satu urang penduduk Indonesia akan manyumbang sakitar 0,7 kg saharinyo.  sahinggo jika  dihitung per tahun mako akan mancapai 64 juta ton sarok nan dihasilkan oleh  masyarakat Indonesia.  keadaan iko sangek  miris karano penumpukan sarok nan bagitu banyak nan mambuat penimbunan sarok pun labiah banyak.  hal iko akan mampengaruhi kualitas tanah  karano kebanyakan sarok barasol dari bahan plastik sahinggo akan sulit untuak terurai dan mambutuhkan waktu nan sangek lamo untuak manghancurkannyo.  biasonyo sarok nan paling banyak dihasilkan oleh sarok rumah tangga nan barasol dari kota metropolitan atau kota besar.


Langkah nan paliang mudah katiko awak disuruah manuliskan carito tentang pengalaman nan paliang manyanangkan dalam hiduik. Patamo maingek pengalaman yang pernah ado dalam kahiduik an awak, mulai mancataik hal-hal nan berkaitan jo pengalaman awak, kembangkanlah catatan-catatan yang awak buek manjadi carito pengalaman yang tajadi. Dari langkah itu kalian pasti mudah untuak manjalehan dan mancaritoan tentang pengalaman palingan manyanangkan dalam hiduk kalian. Ambo pun waktu disuruah langsuang bisa manulisnyo sebab ambo langsuang taingek jo pengalaman waktu naiak gajah di kebun binatang, bagi ambo itu pangalaman paliang manyanangkan. Pengalaman paliang manyanangkan dalam hiduik ambo yobana taingek sampai kini. Ambo sanang bana bisa naiak gajah waktu ketek dulu.


Katiko awak mamutuskan untuak bautang ka bank, itu sabananyo alah manjadi resiko awak. Kareno katiko awak alun bisa mambayia tunggakan awak akan maraso malu. Apolai awalnyo bautang atau maminjam pitih awak mangecek an sanggup dan sanang manarimo pitih gadang tu. Saharusnyo juo kalau awak alun bisa mambayia ado caro dari awak nan bautang. Patamo jan mangabaikan masalah utang kareno babungo, kaduo malakuan sesuatu seperti mangecek an langsuang, katigo bapikia tanang paralu juo, siap tu lakuan negosiasi dan mancari penghasilan tambahan. Kareno sabananyo urang yang bautang tu malu ado utang jo urang lain atau lembaga tampek pinjam pitih, tapi ka baa lai itu mungkin adolah jalan solusi inyo.


Mangecek an jajok jo rumah yang banyak nyamuak. Sabananyo babahayo juo kalau banyak nyamuak di rumah awak tu. Kareno bisa manyebabkan damam ataupun malaria. Pas kanai gigik nyamuak pun indak lamak rasonyo, badan jadi bentol-bentol merah. Ambo nan jajok bana kalau alah banyak nyamuak di rumah. Malakuan caro iko supayo indak ado nyamuak di rumah. Patamo mambarasiahan kamar mandi, kaduo mambali aroma yang indak di sukoi nyamuak, katigo manjago rumah tetap barasiah, siap tu mambarasiahan kok ado tumpuak an baju kumuah. Mode itulah nan ambo lakuan, supayo indak ado nyamuak. Mungkin ado ciek duo liwaik, tapi kalau alah banyak bana dan manggaduah itu yo jajok bana ambo.


Takuik tardapat jarum suntik atau pun takuik katiko nio disuntik iolah kondisi katiko awak maraso indak barani mancaliak jarum suntik atau indak barani katiko nio basuntik. Biasonyo ado bamacam macam respon nan dibarikan atau dinampakkan dek urang nan takuik disuntik ko katiko mancaliak jarum suntik atau pun katiko nio disuntik. Diantaronyo ado nan manangih, ado nan mamakiak, ado nan lari ndak nio disuntik, ado nan bahkan sampai takuyuah saking takuiknyo, dan ado nan sampai pingsan dek ulah raso takuiknyo ko tadi. Respon respon iko banyak kali batamu jikalau ado kagiatan basuntik bayiak itu pribadi di dokter bidak atau petugas medis lain ataupun katiko dalam karamaian misalnyo katiko basuntik untuak mandapekan vaksin.


Seleksi CPNS biasonyo buka dari tahun ka tahun. Satiok pengumuman di bukanyo seleksi penerimaan CPNS ko pendaftarnyo sampai ribuan. Mancaliak antusiasme urang-urang terhadap CPNS ko mambuek banyak pelatihan-pelatihan online nan manyadioan soal-soal latihan CPNS, mulai dari yang berbayar sampai nan gratis. Kawan-kawan ambo nan alah lulus jadi PNS bacarito kalau sabalum mereka ikuik tes memang acok ikuik pelatihan-pelatihan saroman ko. Soal-soal nan kalua pas ujian mirip-mirip samo jo nan di pelatihan. Bagi kalian nan niek bana jadi CPNS dan bukan karano disuruah dek urang tuo cubo lah berikhtiar dengan ikuik pelatihan ko. Semoga hasil mangikuti pelatihan ko bisa saroman kawan-kawan awak nan alah lulus.


Proses persalinan nan lancar adolah hal nan paliang diimpikan samo saluruah ibu. Sabananyo, ado caro nan dianjurkan dek dokter untuak mampacapek proses persalinan nantinyo yaitu berhubungan intim diateh 36 minggu dapek manurunkan risiko talambeknyo persalinan. Kaduo, baolahraga takah jalan santai, yoga, atau pilates. Salanjuiknyo malalui pijatan nan baguno untuak mangurangi raso cameh, nyeri dan marangsang persalinan. Lalu caro lain yaitu malalui penangan medis dengan manggunoan obat-obatan untuak mampacapek persalinan hormon oksitolin. Salain itu, dapek mambarian ubek nan manganduang hormon prostaglandin yang bafungsi untuak malebarkan serviks dan mamicu kontraksi. Lalu, amniotomi yaitu pamacahan kantong katuban. Dilatasi mekanik nan dilakuan dengan caro mamasuakan tabung tipih kadalam vagina. Tindakan iko dilakukan untuak mambuek serviks labiah lebar sahinggo jalan kaluanyo bayi dapek tabuka sacaro lebar.


Pernah ndak awak maraso sanang bana wakatu batamu jo kawan dakek, tu maraso sadiah dek harus bapisah. Parasaan tu sananyo wajar bana tajadi. Ado di dalam kondisi perasaan nan nyaman di dakek kawan, raso sanang nan taraso mambuek wak ndak maraso kesepian dan surang se di dunia emang suatu kaadaan nan ingin taruih wak rasoan. Apolai kalau kaadaan sahari-hari wak panuah oleh maraso tatakan. Raso sadiah dari papisahan ko sananyo persepsi dari diri wk, ndak paralu maraso sasadiah itu jikok papisahan ko hanyo samantaro se, yang ma wak masih bisa basobok jo kawan wak bilo-bilo lai. Marilah mangatur emosi wak nan balabiahan, karno kadang emosi nan wak rasokan tu suko lebay.


Wilda nyo karajo sabagai parawat di ciek dari banyak rumah sakik di Jakarta. Karajoan wilda ko cukuik manguras tanago karena manjadi parawat di ICU, wakatu makan jo istirahat se cuman saketek. Baa yo barubah lah bantuak wilda kini, kawan nyo maagiah tau baa keadaan wilda salamo di rumah sakik karena amak wilda yang batanyo. Wilda ko kini rambuik nyo alah mulai rontok, tangannyo tacaliak labiah kuruih dari patamo masuak rumah sakik, timbangan nyo turun, makan saketek se ndak tarlalu suko makan lai, pipi wilda ko alah tiruih. Jarang lo libur wilda, wakatu inyo ado jatah libur tapi harus maisi shift malam tibo-tibo se diambiak jadwal shift nyo dek perawat lain. Berang lah wilda kareno inyo alah lamo nio ka rumah amak nyo.


Saat sadang asyik Scroll aplikasi media sosial yaitu Tik Tok Lisa indak sangajo mamperhatikan konten di mano ado seseurang nan mambuek makanan manggunakan tangan nan langsung sahinggo makanan tasabuik terasa kotor dan barcampur ker ingek urang tasabuik. Bisa saat itu maraso sangek jijik karano makanan nan dibuek jo cara nan kotor itu manghilangkan nafsu makannyo. Inyo mancaliak urang itu mambuek makanan jo mamasukkan tangannyo langsung ka kuah di mano makanan itu akan dimakan dek urang lain. Inyo mancaliak proses mamasak nan sangek indak higienis dimano urang tasabuik mamakai  tangannyo sabagai alat untuak mangaduk makanan sahinggo dapek dipastikan makanan tasabuik mampunyoi rasa nan unik dan aneh. Mancaliak proses makanan nan takah itu mambuek Lisa sangek jijik karano proses pambuekannyo kotor.


Ssaurang nan mampunyoi peristiwa kelam nan mabuek inyo manjadi trauma sahinggo sado gejala nampak salamo waktu nan lamo mako itu harus didampingi samo urang nan ahli sahinggo dapek dilakukan pengobatan dan terapi untuak dapek mahilangkan atau maringankan raso trauma tasabuik. Hal iko bisa sajo penderita takanai Posttraumatic Stress Disosder (PTSD). Gangguan nan dapek balangsuang babulan-bulan atau batahun-tahun dengan pamicu nan dapek mambaok baliak kenangan samo trauma disertai jo reaksi emosional dan fisik nan intens. Kondisi iko dapek marubah kepribadian pandaritonyo sahinggo akan mangalami perbedaan jauah dari kepribadiannyo sabalumnyo. Dapek marubah arti tahadok diri surang,lingkungan, dan dunia. Namun, parubahan kepribadian pandarito PTSD indak salalu buruak, ado nan barubah manjadi positif yaitu takah manjadi labiah bahati-hati dan itu tagantuang sasurang dalam manyikapi trauma nan dialami.


Langkah cuci baju supayo baun busuak ndak malakek adolah nan pertamo randam baju kalian jo deterjen bubuk. sabananyo buliah juo jo deterjen caia tapi biaya nyo labiah maha. Nan kaduo, diaman randaman kalian tu kurang labiah satangah jam. Setelah kalian siap maranda kain tu baru lah kalian kucek-kucek dan masuak an ka dalam masin cuci. Kok masin cuci kalian 2 tabuang setelah masin cuci tu manyasah kain mako kalian kalian isi aia ka dalam masin untuak marandam nyo pakai pengharum. Setelah ma agiah pengharum diaman lo agak sabanta supayo harum nyo tu malakek ka baju. Kalau lah salasai barulah kalian bileh dan kariang kan.


Waktu tu ambo pai jalan jo kawan-kawan. Singgahlah di salah satu restoran. Katiko alah salasai bafoto-foto dan ka pai dari restoran tu bantuak biaso pasti ambo selalu cek hp untuak dimasuak kan ka dalam tas bia ndak tingga. Herannyo waktu itu alah krasak-krusuk dek mancari hp tapi ndak juo basuo.  Jantuang alah badabuak-dabuak. Dek alah bacari kama-kama ndak juo basuo akhirnyo ambo ikhlaskan se hp tu. Ka manangih sakuek tanago ambo tahan. Ambo barusaho untuak ikhlas se pado waktu itu. Padohal hp ko baru ambo bali sekitar saminggu nan lalu. Untuak mambali hp ko pun butuah wakatu lamo karano haragonyo tamasuak maha. Ruponyo tibo-tibo kawan ambo mangaluan hp ko tadi dari saku sarawanyo. Ternyata ambo nyo prank dek kawan-kawan.


Dari awal kuliah ambo alah punyo niek untuk bisa mambanggakan kaduo urang tuo dengan manjadi lulusan terbaik di kampus. Sagalo usaho ambo lakukan. Tanago pun ambo kerahkan agar bisa mancapai keinginan tasabuik. Satiok malam baco buku, cari bahan presentasi sasempurana mungkin, dan katiko ado waktu luang pasti akan ambo abihan waktu di perpustakaan. Ndak ado waktu nan ambo sia-siakan. Tapi ado nan ambo lupokan, yaitu kesehatan. Sangkiang semangatnyo baraja kadang ndak tau jo waktu. Di akhir semester katiko ka lulus ambo diagiah cobaan dengan panyakik. Labiah 1 bulan ambo ndak bisa maikuti kelas di kampus sahinggo nilai ambo di semester tu turun drastis sahinggo keinginan untak jadi lulusan terbaik ndak bisa tercapai.


Kuliah mampunyoi waktu nan cukuik padek untuak mahasiswa nan aktif maupun indak di organisasi kampus. Masuak kelas, tugas kalompok dan individu sampai rapek dilakuan hampia satiok hari. Maso-maso tasibuk mahasiswa tajadi di awal tahun dam akhir tahun. Rapek bisa salasai capek sampai nan lamo dan mangharuskan pulang ka kos alah lewat jam tangah malam. Pernah waktu evaluasi sabuah acara kabatulan ambo sabagai panitianyo, dan rapek baru salasai jam 2 pagi. Indak punyo kandaraan dan indak ado bisa manompangan dan tapaso untuak jalan kaki ka kos. Walaupun batigo jo kawan lain raso takuik makin tinggi bukan karano hantu tapi labiah manakuik an kalau-kalau ado urang nan mangikuik an ka gang langang nan kalam.


Sadoalah urang nan indak harmonis keluargonyo yang amak jo apak nyo indak basamo lai pasti marasoan baa raso sadiah dan hampa dalam waktu nan lamo. Bapisah jo apak nan sayang bana ka rifki mambuek riski sadiah, amak jo apak nyo indak bisa sarumah lai. Rifki tingga jo amaknyo dan apaknyo indak di siko lai. Awalnyo taraso barek dan sadiah bana tapi lamo kalamoan inyo harus manjalaninyo. Rifki mambuek langkah nan pasti untuak tabiaso, jadi yang inyo lakuan adolah memahami dulu awak perpisahan itu. Rifki juo baraja mangalola raso marah, inyo baraja merelakan waktu nan indak bisa diubah, tarakhir inyo baraja caro badamai jo keadaan.


Ketinggalan pesawat adolah salah satu hal nan paliang ditakuik an dek urang banyak. Ndak cuma hanyo rugi materi tapi awak akan rugi lo jo wakatu karano mau ndak mua awak harus manunggu penerbangan salanjuiknyo. Dek kerugian nan banyak ko lah pihak maskapai maharuskan awak untuak tibo di bandara minimal 90 minik sabalum waktu penerbangan. Dengan demikian, calon penumpang bisa chek in dengan tanang tanpa tagageh-gageh dan terhindar dari kemungkinan-kemungkinan ketinggalan pesawat. Tapi walaupun alah ado panduan saroman tu masih banyak juo urang nan suko datang di wakatu-wakatu genting pesawat ka tabang. Memang urang Indonesia nan buek jantuang badabuak-dabuak tu lo nan disukonyo.


Fobia sosial adolah katakuik an nan ndak rasional dan biasonyo menetap yang bahubuangan jo kehadiran urang lain. Pobia ko ditandoi dengan keadaan si pengidap sangaik mahindari situasi basuo jo urang rami. Dalam pikirannyo, urang nan nyo tamui tu akan selalu malakukan evaluasi maagiah kritikan, bahkan bisa mampamalukan dirinyo sahinggo mabuek nyo cameh dan ndak nyaman. Untuak maatasi fobia sosial ado hal pertamo nan paralu awak lakukan yaitu mengetahui dan maukua tingkek keparahan dari pobia itu sendiri. Caro nyo adolah dengan melakukan tes psikologi yaitu Tes MMPI. Tes ko babantuak aplikasi tes online nan alah divalidasi dek psikolog-piskolog bapangalaman. Untuak maakses tes ko bisa dima se. Bisa di laptop atau hp. Beko awak akan diagiah beberapa pertanyaan nan harus awak jawek. Dengan maikuti tes ko awak akan mangetahui sabara parah diri atau keluarga awak maidap fobia sosial.